cyanic-selkie/wikianc huggingface dataset:
ආහාර මගින් වැලඳෙන රෝග
නූතන ලෝකයේ බලපෑම
ලොව පුරා ආහාර මගින් බෝවන රෝග ඇතිවීමේ ප්‍රවනතාව ගණනය කිරීම අපහසු වුව ද වසර 2000 දී මෙමගින් ඇතිවන පාචන රෝගී තත්ත්වයන් නිසා මිලියන 2.1 ක් පමණ වු පිරිසක් මරුමුවට පත්ව තිබේ. මෙයින් බහුතරයක් සිදුවී ඇත්තේ අපවිත්‍ර වූ ආහාර හා පානීය ජලය මගිනි. මීට අමතරව පාචනය යනු ළදරුවන් සහ කුඩා ළමුන්ට මන්ද පෝෂණය ඇති කරවන ප්‍රධාන සාධකයකි.
කාර්මිකරණය වු රටවල පවා සෑම වසරක් තුළම ජනගණයෙන් 30% ක් පමණ ආහාර මගින් බෝවන රෝග හේතුවෙන් පීඩා විදිති. ඇම‍රිකා එක්සත් ජනපදයේ සෑම වසරක් තුළ ම මෙය මිලියන 76 ක් වන අතර එමගින් රෝහල්ගතවීම් 325,000 සහ මරණ 500 ක් සිදු වී තිබේ. සංවර්ධනය වෙමින් පවතින රටවල මෙකී තත්ත්වය වඩාත් අහිතකර ලෙස බලපා ඇත්තේ එම රටවල පරපෝෂිතයින්ගෙන් ඇතිවන රෝග ඇතුළුව පුළුල් පරාසයක විහිදෙන රෝග ව්‍යප්තියක් දක්නට ඇති බැවිනි. ආහාර මගින් බෝවන රෝගවලට සමාජය තුල අහිතකර සහ වඩාත් පුළුල්ව පැතිරුණු බැලපෑමක් ඇති කළ හැකි අතර ඒ සදහා අතීතයෙන් ද සාක්ෂි ඇත. 1994 දී සැල්මොනෙල්ලා බැක්ටීරියාව මගින් අපවිත්‍ර වූ අයිස් ක්‍රීම් ආහාරයට ගැනීම නිසා ඇමරිකා එක්සත් ජනපදය තුළ පුද්ගලයින් 2,24000 පමණ රෝගී වී ඇත. 1988 දී චීනයේ යාකෘත් ප්‍රදානය (Hepatitis A) නම් වසංගත තත්ත්වය ඇතිවුයේ ආසාදිත බෙල්ලන් ආහාරයට ගැනීමෙනි. මෙමගින් 3,00000 පුද්ගලයින් ප්‍රමාණයක් රෝගී තත්ත්වයට පත්වුහ.
ආහාර ද්‍රව්‍ය අපවිත්‍ර වීම කිසියම් සමාජයක් තුළ සමාජීය හා ආර්ථික වශයෙන් දැඩි පීඩනයක් එල්ල කරයි. ඇ.එ.ජ.යේ 1997 වසරේදි මෙමගින් සිදු වූ පාඩුව වෛද්‍ය ගාස්තු සහ නිෂ්පාදිතයේ අපතේ යාම් ඇතුළුව ඇමරිකානු ඩොලර් බිලියන තිස් පහකි. 1991 දී පේරු ජනපදයේ කොලරා රෝගයේ ආගමනයත් සමග ම එම වසර තුළ ‍මත්ස්‍ය නිෂ්පාදනය අපනයනය කිරීමට නො හැකි වීමෙන් සිදු වූ පාඩුව ඇම‍රිකානු ඩොලර් මිලියන 500කි.
බූරුවා (සත්ත්‍වයා)
බූරුවා අශ්ව පවුලේ සාමාජිකයෙකි. අශ්වයෙකුට වඩා ප්‍රමාණයෙන් කුඩාවන මෙම සිව්පා සතා පහසුවෙන් හීලෑ කරගත හැකි සතෙකි. ක්‍රි.පූ. 3000 ට පමණ පෙර ඊජිප්තු වැසියන් බර ඇදීම සඳහා බූරුවා භාවිතා කල බව පැවසේ. පිරිමි බූරුවෙකු සහ ගැහැණු අශ්වයෙකු අතර ඇති වන සංවාසයෙහි ප්‍රතිඵලයලක් ලෙසින් කොටළුවකු බිහි වේ.
ගති ලක්ෂණ
සාමාන්‍යයෙන් සෙමී 80 සිට 160 (අඟල් 31 සිට 63 ) දක්වා උසකින් යුතුවන මොවුන්ගේ බර කි.ගෑ. 80 සිට 480 (රාත්තල් 180 සිට 060 ) පරාසයක වෙයි. තවද ජීවන කාලය අවුරුදු 30 සිට 50 දක්වා අතර වෙයි. මෙසේ උඅස හා බර වෙනස් වන්නේ ඔවුන්ගේ පරපම්පරාව හා පාලනය නිසාය.
ප්‍රවර්ගය:සිව්පාවන්
කොපර්නික්ස් ගේ සූර්ය කේන්ද්‍රවාදය
පුජකවරයකු වු නිකලස් කොපර්නිකස් බොලොඤ්ඤ විශ්ව විද්‍යාලයෙන් නීතියත් පාදුවා විශ්ව විද්‍යාලයෙන් වෛද්‍ය ශාස්ත්‍රයත් හැදෑරීය ප්‍රවීන් භාතිය මො මහානාම මහා විද්‍යාලය 8 ශ්‍රේණිය මොනරාගල
ශුද්ධවූ පේදුරු සහ පාවුළු මංගල්‍යය
thumb|[[ශුද්ධවූ පේදුරු සහ ශුද්ධවූ පාවුළු. කැන්වස් මත තෙල් සායමෙන්, 16වන සියවසෙහිදී පමණ එල් ග්‍රේකෝ විසින් ඇඳි සිතුවමක්. හර්මිටේජ් කෞතුකාගාරය, රුසියාව. ]]
ශුද්ධවූ පේදුරු සහ පාවුළු මංගල්‍යය, හෝ ශුද්ධවූ පේදුරු හා පාවුළු තුමන්ගේ මහා මංගල්‍යය, යනු ජූනි 29 දී සිහි කෙරෙන ශුද්ධවූ පේදුරු සහ ශුද්ධවූ පාවුළු, අපෝස්තුළුවරුන්ගේ රෝමයේදී සිදුවූ  ප්‍රාණ පරිත්‍යාගයට බුහුමන් දක්වනු වස් පැවැත්වෙන ජනවන්දනාමය මංගල්‍යය උත්සවයකි. මෙම උත්සවය පුරාතන සම්භවයක් ඇති එකක් වන අතර, තෝරා ගෙන ඇති දිනය ඔවුන්ගේ මරණයේ හෝ ඔවුන්ගේ ශාරිරීක ධාතු තැන්පත් කිරීමට රැගෙන යෑමේ හෝ සංවත්සරය වෙයි.
ආශ්‍රිත
ප්‍රවර්ගය:කතෝලික සභාවේ ශුද්ධවූ දිනයන් ප්‍රවර්ගය:පේදුරු අපෝස්තුළුවරයා ප්‍රවර්ගය:පාවුළු අපෝස්තුළුවරයා ප්‍රවර්ගය:ශාන්තුවරයන්ගේ මංගල්‍යය දින ප්‍රවර්ගය:පෙරදිග ඕර්තඩොක්ස් ජනවන්දනාමය දින
අශ්වයා
අශ්වයා ක්‍රි.පූ. 4000 පමණ පෙර යුගයේ සිට මිනිසා විසින් හීලෑ කර ගන්නා ලද සිව්පා විශේෂයකි. අවුරුදු 25ත් 30ත් අතර කාලයක් ජීවත් වෙයි. මොවුන්ගේ උස හා බර ජාතිය අනුව වෙනස් වේ.
ප්‍රවර්ගය:හීලෑකල සත්තු ප්‍රවර්ගය:සතුන්ගේ ජවයෙන් ක්‍රියාත්මක ප්‍රවාහනය ප්‍රවර්ගය:ශාකභක්ෂකයෝ මොවුන් ශාක භක්ෂක සතුන් වේ. පැයට කිලෝමිටර් 60 කට වඩා දිව යා හැකි වු සතෙකු වු අශ්වයාගේ පාද දිගය.සිහින්ය.එහෙත් ඉතාමත් ශක්තිමත්ය.දිග රෝමවලින් පිරි වලිගයක් අැත.
කොටළුවා
thumb|කොටළුවා කොටළුවා යනු පිරිමි බූරුවෙකු සහ ගැහැණු අශ්වයෙකු අතර ඇති වන සංවාසයෙහි ප්‍රතිඵලයකි. කොටළුවා ප්‍රමාණයෙන් සැහැල්ලු බර, සාමාන්‍ය බර හා අධික බර යන පන්ති 3න්ම පිහිටයි.
ප්‍රවර්ගය:සිව්පාවුන්
හුණු (බහුරුත්හරණය)
ඔබට අවශ්‍ය විෂයය තෝරාගන්න:
ඇසල
ඇසල යනු චන්ද්‍ර මාසයකි.
වෙරළෙහි පරිණාමය
සුනාමි හා සුළි සුළං
සුනාමි යනු භූමිකම්පා නිසා විශාල උදම් රළ ගොඩබිමට පැමිණිමයි. මෙයට ඛාදන හැකියාව ඇත. මෙය කාලයක් තිස්සේ තැන්පත් වු ද්‍රව්‍ය ඛාදනයට ලක්කර සාගරික වෘක්ෂලතා විනාශය ද සිදු කරයි. තවද ගංවතුර ඇති වීමටද, නිවාස ගොඩනැගිලි විනාශයද හේතුවේ.
කුණාටු යනු අඩු පීඩනයදී මුහුදු සුළං වැඩිවීමයි. මෙයට සමකාන්ත කුණාටු උදාහරණය වේ. කුණාටු නිසා වෙරළ ඛාදනයද එමෙන්ම මුහුදු බඩ ප්‍රදේශ වල ද්‍රව්‍ය තැන්පත් විම් වැඩිවීමද සිදු විය හැකිය.
ඩෙල්ටා - ඩෙල්ටා පෝෂණය වන්නේ දියැටි පස (alluvium) සහ වැලි හා ගංගා මෝයේ තැන්පත් වීම නිසයි. මෙය වෙරළ ඛාදනය අඩු කරයි. බොහෝ ඩෙල්ටා මීට වසර ගණනකට පෙර තැනී ඇත. ගංවතුර තත්ත්වයන් නිසා ඩෙල්ටා කැඩී යාම සිදු වේ.
මධ්‍යධරණි මුහුදේ ඇති ඩෙල්ටා කලක් තිස්සේ වර්ධනය වෙමින් පවති. ඊට හේතුවනම් මුහුදු මට්ටම ඒකකාරි වීම හා ගංගාවන් හරියාකාර ලෙස ගලායාමයි. නමුත් මානව ක්‍රියාවන් නිසා මේ ප්‍රදේශ වෙනස් වේ. උදා- බාසිලෝනා වෙරළ තීරය මධ්‍යකාලීන යුගයේ සිට මෙහි තැන්පතු වැඩි වු නිසා වරාය ඉදි කිරීම පහසු විය.
වත්මන වෙරළ තීරය ඛාදනය
මෑත කාලයක පටන් වෙරළ ඛාදනය වැඩි වෙමින් පවතී. මේ නිසා වෙරළ ඝනකමද අඩු වේ. උදා. කැලිෆෝනියා වෙරළ, පෝල්ලන්ත වෙරළ, පෘතුගාල වෙරළ.
කිදාබැස්ම හා උක්ෂිප්තය
කිදාබැස්ම යනු අභ්‍යන්තර භුගතික ස්වභාවය නිසා පෘථිවි පෘෂ්ඨය මුහුදු මට්ටමට සාපේක්ෂව පහතට ගමන් කිරීමයි. උක්ෂිප්තය දී පෘථිවි පෘෂ්ඨය ඉහළට එසවීමක් සිදුවේ. කිදාබැස්මකට ප්‍රකට නිදසුනක් වන්නේ වැනීසියයි. එහි කලින් කලට ඇතිවන උදම් හා දියවැල් හේතුවෙන් ජල ගැලීම් ඇතිවේ. මේ සිද්ධියට හේතුවන්නේ පෝ ගංගාවේ රොන්මඩ ඩෙල්ටා ප්‍රදේශයේ සිරවීම නිසා ජලය හා වායු මඟින් එහි බලය විශාලනය වීමය. මෙම ක්‍රමානුකූල ගිලාබැස්ම නැවැත්වීමට මිනිසා දරන උත්සාහයන් ව්‍යර්ථ වී ඇත. ස්වීඩනයේ තුන්වැනි විශාලම විල වන Malaren විල නිර්ග්ලැසියරකරන උක්ෂිප්තයක් සඳහා උදාහරණයකි. අතීතයේ එය මුහුදු යාත්‍රා වලට පවා ස්වීඩන රට අභ්‍යන්තරයට ගමන් කළ හැකි බොක්කක්ව පැවතුන නමුත් එය අවසානයේදි විලක් බවට පත්විය. එහි ඉහළට එසවීම සඳහා හේතුවුයේ ග්ලැසියර දියවිමයි. හිම යුගයේ ග්ලැසියරවල ස්කන්ධය නිසා තෙරපීමට ලක්ව තිබු පොළොව එම ග්ලැසියර නැතිවි යාමත් සමඟ නැවත ඉහළට එසවිනි. අවු. 2000 දක්වා කාලයක් තුළ හිම දිය වීමත් සමඟ සිදුවන පොළොවේ එසවීම වර්ෂයකට සෙන්ටිමීටර් 7.5 පමණ වේ. මෙම හිම දියවී යාමේ ක්‍රියාවලිය සම්පුර්ණ වීමත් සමඟ එසවෙන වේගයද වර්ෂයකට සෙන්ටිමීටර් 2.5 දක්වා අඩුවු අතර ක්‍රමක්‍රමයෙන් එම වේගය ඝාතීය ලෙස පහත බසී. වර්තමානයේදී එහි ‍වේගය වර්ෂයකට සෙන්ටිමීටර් 1 හෝ ඊට අඩු සංඛ්‍යාවක් වේ. පර්යේෂණ මඟින් අනාවරණය කර ඇත්තේ මෙම පොළොව ඉහළට එසවීමේ ක්‍රියාවලිය තව අවු. 10,000 පමණ පවතින බවත් අවසානයේ එහි සමස්ථ එසවීම මීටර් 400 පමණ විය හැකි බවත්ය.
සටහන්
{|
දුරුතු මාසය
දුරුතු යනු චන්ද්‍ර මාසයකි.
ආශ්‍රිත
ප්‍රවර්ගය:චන්ද්‍ර මාස ප්‍රවර්ගය:දුරුතු
ලීලා ඩවුන්ස්
thumb|ළිල ඪොව්න්ස් එන් ඔඅහක, [[මෙක්සිකෝව.]] ඇන ළිල ඪොව්න්ස් සන්චෙස් (Ana Lila Downs Sánchez) ඔඅහක, මෙක්සිකෝව මාර්තු 19 1968 වනදා උපත ලැබූ ඇය කවුරුත් අඳුනන්නේ ළිල ඪොව්න්ස් (Lila Downs) ලෙස ය. ඇය ඇමරිකානු පොප් ගායිකාවකි.
ප්‍රවර්ගය:ගායිකාවන්
පෙබරවාරි 28
යොමු කිරීම්
ප්‍රවර්ගය:පෙබරවාරි ප්‍රවර්ගය:ග්‍රෙගරි දිනදසුනේ දින ප්‍රවර්ගය:අවුරුද්දේ දින
Gem Villa
Gem Villa යනුවෙන් හැදින්වෙන්නේ කළුතර දිස්ත්‍රික්කයේ පිහිටි ඉපැරණි මාළිගාවකි.
වඩමාරච්චි නැගෙනහිර ප්‍රාදේශීය ලේකම් කොට්ඨාසය
වඩමාරච්චි නැගෙනහිර ප්‍රාදේශීය ලේකම් කොට්ඨාසය යනු, ශ්‍රී ලංකාවේ, උතුරු පළාතේ,   යාපනය දිස්ත්‍රික්කයේ, පිහිටි ප්‍රාදේශීය ලේකම් කොට්ඨාසයකි.
මූලාශ්‍ර
ප්‍රවර්ගය:ශ්‍රී ලංකාවේ ප්‍රාදේශීය ලේකම් කොට්ඨාස ප්‍රවර්ගය:යාපනය දිස්ත්‍රික්කය
නවම්
නවම් යනු චන්ද්‍ර මාසයකි.
ප්‍රවර්ගය:චන්ද්‍ර මාස ප්‍රවර්ගය:නවම්
ෂෑං රාජවංශය
ඉතිහාසය
ෂැංග් රාජවංශය කැරළි නායකයෙකු විසින් ප්‍රතිස්ථාපනය කරන ලද බව කියවේ. මුලින්ම කෘෂිකර්මාන්තය පමණක් එහි ජිවනෝපාය වු අතර පසුව දඩයම් කිරිම සහ සත්ත්ව පාලනයද රාජධානියේ තුළ දක්නට ලැබිණි.
ෂැංග් රාජවංශයෙහි රජකම පාරම්පරිකව උරුම වුවකි. ෂැංග් රාජධානියෙහි අගනගරය ලෙස සිං නගරය සැළකුණු අතර එහි රජමැදුර ද පැවතිණි. රජතුමා පුරවැසියන්ගේ මුතුන් මිත්තා ලෙස සැලකු අතර ඔහු ආත්ම වන්දනා කරන්නන්ගේ ආමෙහි ප්‍රධාන පූජකවරයා ද විය. එම නිසා මරණින් මතු ජීවිතයේ ප්‍රයෝජනය සදහා ඔහු මරණය‍ට පත් වු පසු රජතුමා විසින් පරිහරණය කරන ලද වටිනා භාණ්ඩ ඔහු හා මිහිදන් කරනු ලැ‍බු අතර සියගණක් වහලුන් ද පණපිටින් ඔහු වැළලුවේය.
අතිශයින් දියුණුවට පත් ලිඛිත භාෂාව ෂැංග් හට තිබුණු අතර එය කාලයක් සමග සංව්රධනය වු බවට සාක්ෂි පවති. ලෝකඩ භාණ්ඩ සහ මැටි භාණ්ඩ නිෂ්පාදනය ඉතා ඉහළ මට්ටමක පැවතිය අතර සංගීත භාණ්ඩ ද එම යුගයේ පැවති බවට සාක්ෂි පවතී.
මාර්තු 1
ප්‍රවර්ගය:මාර්තු ප්‍රවර්ගය:ග්‍රෙගරි දිනදසුනේ දින ප්‍රවර්ගය:අවුරුද්දේ දින
ගෝල්ඩ් හිල්, ඔරෙගන්
ගෝල්ඩ් හිල් යනු ඇමෙරිකා එක්සත් ජනපදයේ ඔරෙගන් (Oregon) ප්‍රාන්තයේ පිහිටි නගරයකි.
අසංග ලංකාතිලක
ළමා විය
අසංග ලංකාතිලක කොළඹ නාලන්දා විද්‍යාලයයේ ආදි සිසුවෙකි.
ආශ්‍රිත
ප්‍රවර්ගය:චරිත කතා ප්‍රවර්ගය:ශ්‍රී ලාංකිකයෝ ප්‍රවර්ගය:ආදි නාලන්දියයෝ
ප්‍රවර්ගය:ශ්‍රී ලාංකික බෞද්ධයෝ ප්‍රවර්ගය:සිංහල ජනයා
නියුක්ලෙයික් අම්ලය
නියුක්ලික් අම්ලය යනු සංකිර්ණය රසායනික සංයෝගයකි. එය අධික අණුක ස්කන්ධයකින් යුක්තවන අතර ජාන තොරතුරු රැගෙන යන ජෛව රසායනික මහා අණුක නියුක්ලියෝටයිඩ දාමයකින් යුක්ත වේ. වඩා ප්‍රචලිත නියුක්ලික් අම්ල නම් ඩී ඔක්සිරි බොනියුක්ලින් අම්ලය (DNA) හා රිබොනියුක්ලික් අම්ලය (RNA) හැදින්විය හැක. නියුක්ලික් අම්ලය සෑම ජීවියෙකු හා වෛරසයකම අඩංගුවේ. නියුක්ලික් අම්ලය ඇඩියනෝසයින් පොස්පේට් සදහා මූලික අණුව සෑදිම හා ප්‍රාථමික ශක්ති වාහක අණුව ලෙස වියළි ජීව කොටස්වල ක්‍රියාකරයි. ඒනිසා මෙය සෛලයේ ජාන ද්‍රව්‍ය හැරුණු කොට දෙවැනි සන්නිවේදනය වශයෙන් ක්‍රියා කරයි.
ලෝවාමහාපාය
ලෝවාමහාපාය යනු ක්‍රි. පූ. 1 වන සියවසේදී මහා විහාරයේ ඉදි කරනු ලැබූ උපෝසථාගාරයකි. මෙය අනුරාධපුරයේ පිහිටා ඇත. එහි වහලය ලෝහ උළු වලින් කල නිසා ලෝහ ප්‍රාසදය යනුවෙන්ද හැඳින්විනි. ලෝවාමහා ප්‍රාසාදය කරවන ලද්දේ දුටුගැමුණු රජතුමා විසිනි. මෙහි මහල් නමයක් වූ බව වංශ කථා වල සඳහන් වේ. දැනට මැදින් ඇති කුඩා ගොඩනැගිල්ල නවීන එකක් වන නමුදු මහා විහාරයේ පෝය කර්ම සඳහා බෝධිමළු පරපුරේ භික්ෂූන් වහන්සේලා තවමත් මෙම ස්ථානය පාවිච්චි කරනු ලබයි.මෙය සාදන ලද්දේ තව්තිසා දෙව්ලොව "බරණී" නැමැති දිව්‍යාංගනාවගේ රන් මාළිගයේ ආකාර සැලැස්මට අනුවයි.ඒ සඳහා රහතන් වහන්සේලා අට නමක් වැඩම කළ සේක.
ගෘහ නිර්මාණශිල්පය
ලෝවාමහාපාය රුවන්වැලිසෑයටත් ශ්‍රී මහා බෝධියටත් අතර මැද ස්ථානයක පිහිටා තිබේ. අතීතයේ මෙහි දාන ශාලාවක්, ආවාස ගෙයක් සහ උපෝසථාගාරයක්ද තිබුණි. එහි සීමා මාලකයක්ද තිබුණු අතර පෝය දිනවල භික්ෂූන් වහන්සේලා එකතු වී පොහොය කර්ම කිරීම එහිදී කරන ලදී.
මහල් නමයකින් යුක්ත වූ ප්‍රාසාදයක් වන මෙහි සෑම මහලකම කාමර 100 බැගින් තිබූ බව පැවෙස්. මෙහි පහතම මාලය පෘතක්ජන භික්ෂූන් වහන්සේලාට ද, දෙවන මහල ත්‍රිපිටකධාරී භික්ෂූන් වහන්සේලාට ද, තෙවැනි සිව්වැනි හා පස්වන මහල් පිළිවෙලින් සෝවාන්, සකෘදාගාමී, අනාගාමී භික්ෂූන් වහන්සේලාට ද ඉතිරි මහල් රහතන් වහන්සේලාට ද වෙන්කර තිබී ඇත.
ගොඩනැගිලල චතුරස්‍රාකාර වන අතර පැත්තක දිග අඩි 400 කි. (මී. 120) එහි වහල තනා තිබුනේ තඹ හා බෙලෙක් මිශ්‍ර ලෝකඩ වලින් සාදන ලද උළු කැටවලිනි. එහෙයින් ඊට ලෝවාමහාපාය යන නම යෙදුණි. මෙහි ගල් කණු පේළි 40 කි. එක් පේළියකට ගල් කණු 40 ක් බැගින් යොදා ඇති මුළු ගල්කණු ගණන 1600 කි. මේ සියල්ල උසින් එක සමානය. ටැම් මත වූ ටැම්හිස් ඝණ රූප හා මල් ලියකම් වලින් අලංකාර කර ඇත. ගොඩනැගිල්ල නිම කිරීමට අවුරුදු 6 ක් ගත වූයේ යයි පැවෙස්.
ඉතිහාසය, දායකත්වයන් හා ප්‍රතිසංස්කරණය කිරීම්
thumb|340x340පික්|ලෝවාමහාපාය දේවානම්පියතිස්ස රජු විසින් පළමු වරට මෙම ස්ථානයේ අඩමසකට වරක් භික්ෂූන් වහන්සේලාට “පාතිමොක්කය” කියවීම සදහා පොහොය ගෙයක් ඉදිකළ අතර දුටුගැමුණු රජු විසින් එය නව මහල් ප්‍රාසාදයක් ලෙස විශාල කර වහලයට ලෝහ උළු සෙවිලි කරවා තනවන ලදි. එහෙත් අනුරාධපුරය අභාවයට යාමත් සමග යලිත් ලෝවාමහාපාය අභාවයට ගිය අතර අද අපට දක්නට ලැබෙන්නේ එම මහා පරාක්‍රමභාහු රජුගේ ප්‍රතිසංස්කරණ වල නටඹුන්ය.
වෙනත්
අනුරාධපුරයෙන් නව යොදුනක් දුර “කසාතොට” අසල “දිඹුලාගල” සිටින්නවුන්ට ද බටහිරින් මුහුදේ යොදුනක් දුරින් සිටින්නවුන්ට ද ලෝවාමහාපාය පෙනුණු බව ‘‘මහාවංශ ටීකාවේ’’ සදහන් වේ.
බාහිර සබැඳුම්
ප්‍රවර්ගය:අනුරාධපුරය ප්‍රවර්ගය:මහා විහාරය ප්‍රවර්ගය:අනුරාධපුර දිස්ත්‍රික්කයේ බෞද්ධ සිද්ධස්ථාන‎ ප්‍රවර්ගය:අනුරාධපුර දිස්ත්‍රික්කයේ පුරාවිද්‍යා ආරක්‍ෂිත ස්මාරක‎
කොවිඩ්-19 එන්නත
කොවිඩ්‑19 එන්නතක් යනු, කොරෝනාවයිරස රෝගය 2019 (කොවිඩ්‑19) ඇතිකරන වයිරසය වන තීව්‍ර ශ්වසන සහලක්ෂණ කොරෝනා වයිරසය 2 (SARS‑CoV‑2) ට එරෙහිව පරිචිත ප්‍රතිශක්තිය ඇතිකරතැයි බලාපොරොත්තු වන එන්නතකි. එන්නත් ගණනාවක් මේ වනවිට දියුණු කෙරීගෙන යන මුත් කිසිම එන්නතක් මෙතෙක් clinical trial අවසන්කොට නොමැත. 2020 පෙබරවාරි මාසයේ දී ලෝක සෞඛ්‍ය සංවිධානය (WHO) ප්‍රකාශකළ පරිදි නම් කොවිඩ්-19 රෝගයට හේතුවන SARS-CoV-2 වෛරසයට එරෙහිව එන්නතක් තවත් මාස දහ අටකට (18) පෙර බලාපොරොත්තු විය නොහැක.
බලයලත් සහ අනුමත එන්නත් ලැයිස්තුව
ජාතික නියාමන අධිකාරියන් විසින් එන්නත් වර්ග එකොළසක් සඳහා හදිසි භාවිත අනුමතිය ලබා දී ඇත. මෙයින් එන්නත් හයක්, ලෝසෞසං-පිළිගත් දැඩි නියාමන අධිකාරියන් අවම වශයෙන් එකක් හෝ වෙතින් හදිසි හෝ සම්පූර්ණ හෝ භාවිතය සඳහා අනුමැතිය ලබා ඇත.
භාහිර සබැඳි
ප්‍රවර්ගය:එන්නත්
ප්‍රවර්ගය:කොවිඩ්-19
ප්‍රාග්ඓතිහාසික කොරියාව
ප්‍රාග්ඓතිහාසික කොරියාව යනු ලිඛිත වාර්තා නොපවතින කොරියානු අර්ධද්වීපයේ මානව ජනාවාස පැවති යුගයයි. කෙසේනමුත්, එය කොරියානු ඉතිහාසය පිළිබඳ දැවැන්තම අංශය වන අතර පුරාවිද්‍යාව, භූ විද්‍යාව, සහ පාෂාණිධාතු විද්‍යාව පිළිබඳ විද්වතුන් විසින් හදාරනු ලබන ප්‍රධාන අධ්‍යයන අංගය ද වේ.
භූ විද්‍යාත්මක ප්‍රාග්ඉතිහාසය
කොරියානු ඉතිහාසයේ වඩාත්ම පුරාතන කොටස භූ විද්‍යාත්මක ප්‍රාග්ඉතිහාසයයි. කොරියාවේ පැරණිතම පාෂාණ ප්‍රාග්කේම්බ්‍රීය යුගයට අයත් යැයි කාලනිර්ණය කොට ඇත. යොන්චොන් පද්ධතිය ප්‍රාග්කේම්බ්‍රීය යුගයට අනුරූප වන අතර, සෝල් අවට සිට යොන්චොන්-ගුන්වලින් පිටතට ඊසානදිග පිහිටුමක් ඔස්සේ මේවා ව්‍යාප්තව ඇත. මෙය ඉහළ සහ පහළ කොටස්වලට බෙදිය හැකි අතර, ඒවා බයෝටයිට්-ක්වාර්ට්ස්-ෆෙල්ඩ්ස්පාර් ෂීස්ට්, කිරිගරුඬ, හුනුගල්-සිලිකේට, ක්වාර්ට්සයිට්, මිනිරන් ෂීස්ට්, මයිකා-ක්වාර්ට්ස්-ෆෙල්ඩ්ස්පාර් ෂීස්ට්, මයිකා ෂීස්ට්, ඕගන් නයිස් සහ ගානට් දරන ග්‍රැනයිටීය නයිස්වලින් සමන්විත වේ. කොරියානු අර්ධද්වීපය සතුව මීසොසොයික යුගය ඔස්සේ ක්‍රියාකාරී භූ විද්‍යාත්මක ප්‍රාග්ඉතිහාසයක් පැවති අතර, මෙකල බොහෝ කඳු ප්‍රදේශ නිර්මාණය විය. ඒවා සෙමෙන් ස්ථාවර වූයේ සිනොසොයික යුගයේ ය. ප්‍රධාන මීසොසොයික නිර්මාණ අතර ග්යොංසං සුපිරිසමූහය සැලකිය හැක. වර්තමාන ග්යොංසං-දෝ පළාතේ වැඩි ප්‍රදේශයක් ඔස්සේ ව්‍යාප්තව පවතින මෙය බයයෝටයිට් ග්‍රැනයිට්, ශල්ක, වැලිගල්, සම්පිණ්ඩිත ඇන්ඩසයිට්, බැසෝල්ට්, රයෝලයිට් සහ ටෆ් යන ඛනිජවලින් සමන්විත ය.
මෙම ලිපියේ සෙසු කොටස මගින් කොරියානු අර්ධද්වීපයේ මානව ප්‍රාග්ඉතිහාසය විස්තර කෙරේ.
අවධි වර්ගීකරණය
කොරියාවේ ඉතිහාසඥයින් විසින් කොරියානු ප්‍රාග්ඉතිහාසය වර්ගීකරණය කිරීම සඳහා තුන්-යුග ක්‍රමය භාවිතා කරනු ලබයි. තුන්-යුග ක්‍රමය භාවිතයට ගැනුණේ පශ්චාත්-අධිරාජ්‍යවාදී ජපන් යටත්විජිත යුගයේ ය. ජපානය මෙන් නොව කොරියාව සතුව "ලෝකඩ යුගයක් නොපැවැති බව" පැවසූ ජපන් පුරාවිද්‍යාඥයින්ට පිළිතුරු සැපයීමේ දී භාවිතයට ගැනිණි.
කොරියානු පුරාවිද්‍යාඥයින් විසින් සම්ප්‍රදායිකව (1990 දශකය තෙක්) ක්‍රි.පූ. 1500 හෝ 1000 යන දිනය ලෝකඩ යුගයේ ආරම්භය ලෙස සලකා තිබිණි. නමුත් ක්‍රි.පූ. 700 තෙක්ම කොරියානු අර්ධද්වීපයේ දකුණු‍ කොටසේ ලෝකඩ තාක්ෂණය භාවිතා වී නැත. එසේම පුරාවිද්‍යාත්මක සාක්ෂි අනුව පැහැදිළි වන්නේ කි.පූ. 400 තෙක්ම ලෝකඩ භාණ්ඩ සාපේක්ෂව විශාල ප්‍රමාණවලින් භාවිතා වී නොමැති බවයි. මේ නිසා කොරියාව නියම ‍ලෝකඩ යුගයෙන් ඉවත් වන අතර, එසේවුව ද එහි ලෝකඩ යුගය ඉතා කෙටි එකකි. ලෝකඩ ලෝහ කර්මය පුළුල්ව ව්‍යාප්ත වී මඳ කලකට පසුව, එය විස්ථාපනය කරමින් යකඩ ලෝහ කර්මය ප්‍රචලිත විය.
පේලියෝලිතික
මෙම යුගයේ සම්භවය විවෘත ප්‍රශ්නයක්ව ඇති නමුත්, කොරියාවේ මානව ජනාවාසීකරණයේ පුරාතනය ක්‍රි.පූ. 500,000 තරම් ඈත යුගයකට අයත් විය හැක. ආදිතම ජනාවාසීකරණය පහළ පේලියෝලිතික යුගයට ඇතුළත් කිරීම පිළිබඳ යි සහ ක්ලාක් තරමක් සැක පහළ කරති.
ජොම්මල් ගුහාවේ තිබී මානව අරාස්ථියෙන් තනන ලද දඩයම් කටයුතු සඳහා භාවිතා කරන්නට ඇතැයි සිතය හැකි මෙවලමක් හමු විය. මේ සමග සත්ත්ව අස්ථිවලින් තැනූ දඩයම් සහ ආහාර සැකසුම් උපකරණ ද හමු විය. ආහාර සඳහා එක්රැස් කරන ලද විවිධ ගෙඩි වර්ගවල කවච ද සොයාගැනිණි.
සොක්ජං-රි සහ වෙනත් ගංගාසන්න බිම්වලින් පේලියෝලිතික සම්ප්‍රදායයට අයත් පැහැදිළි ලක්ෂණ සහිත හිලා මෙවලම් හමුවී ඇත. මේවා ක්වාර්ට්සයිට්, පෝෆිරි, ඔබ්සිඩියන්, තිරුවාණා සහ ෆෙල්සයිට් මෙන් දිස්වන ඇචියුලියන්, මූස්ටි‍රොවිඩ් සම ලෙවැලොයිසියන් ලක්ෂණ සහිත පාෂාණවලින් නිර්මාණය කොට ඇත. පොරෝ සම්ප්‍රදායයට අයත් ඒවා හැඩයෙන් සරල වන අතර, ඒවා ක්වාර්ට්ස් සහ පෙග්මටයිට් වැනි පාෂාණවලින් නිර්මාණය කොට ඇත. සොක්ජං-රිහි මධ්‍ය ස්තර අනුව පෙනීගොස් ඇත්තේ එකල මිනිසුන් මෙවැනි බෝලා හෙවත් දමාගැසීමේ පාෂාණවලින් දඩයම් කොට ඇති බවයි.
මධ්‍ය පේලියෝලිතික යුගයේ දී, මිනිසුන් ජෙචොන් අසල ජොම්මල් භූමියේ සහ චොංජු අසල දුරුබොං භූමියේ ගුහා තුළ වාසය කොට ඇත. මෙම ගුහා අඩවි දෙකෙහිම සිදුකළ කැනීම්වල දී, වඳවී ගිය රයිනෝසිරස්, දුඹුරු වලසුන්, හයිනා සහ විවිධ මුව විශේෂවල (Pseudaxi gray ප්‍රභේද) ෆොසිල ‍ශේෂයන් හමුවී තිබේ.
පේලියෝලිතික යුගයට අයත් පැරණිතම විකිරණශිලී කාබන් දින අනුව පෙනීයන්නේ කොරියානු අර්ධද්වීපයේ ජනාවාසීකරණය 40,000 සහ 30,000 BP යන කාලසීමාව තුළ සිදුවී ඇති බවයි. සොක්ජං-රිහි ප්‍රදේශය 1 හි කැනීම් බිමෙන් පර්යේෂකයන් විසින් මොංගෝලීය සම්භවයක් ඇති මිනිස් හිසකෙස් කිහිපයක් සහ උඳුනක් අසල සහ වටා තිබී හුනුගල් සහ මැංගනීස් වර්ණක ද හමුවී ඇත. එසේම පාෂාණයෙන් කළ බල්ලන්, ඉබ්බන් සහ වලසුන් වැනි සත්ත්ව රූප ද සොයාගෙන තිබේ. වාර්තා අනුව පැවසෙන්නේ කාබන් කාලනිර්ණය අනුව මේවා වසර 20,000කට ඉහත දී නිර්මාණය කළ ඒවා බවයි.
ක්‍රි.පූ. 8000 පමණ මැටි බඳුන් නිර්මාණය ආරම්භ වීමත් සමග පේලියෝලිතික යුගය අවසන් වේ.
ජ්‍යුල්මුන් කුඹල් යුගය
පැරණිතම හඳුනාගැනුණු කොරියානු මැටි බඳුන් ක්‍රි.පූ. 8000ට පමණ හෝ ඊට පෙර කාලයකට අයත් යැයි සැලකේ. මෙම මැටි බඳුන් යුංගිමුන් මැටි බඳුන් (කොරියානු: 융기문토기) නම් වන අතර, ඒවා අර්ධද්වීපය පුරාම හමු වේ. යුංගිමුන් යුගය‍ට අයත් පුරාවිද්‍යා බිම් අතර ‍ජේජු-දෝහි ගෝසන්-රි සහ මහා උල්සන්හි උබොං-රි වැනි ස්ථාන වැදගත් වේ. ජ්‍යුල්මුන් පනා-රටා සහිත මැටි බඳුන් (즐문토기) හමුවන්නේ ක්‍රි.පූ. 7000න් පසුව වන අතර, ක්‍රි.පූ. 3500-2000 අතර කාලයට අයත් සම්පූර්ණ බඳුන පුරාම පනා මෝස්තර සහිත බඳුන් බහුල වශයෙන් බටහිර-මධ්‍යම කොරියාවෙන් හමුවේ. එකල අම්සා-දොං සහ චිතම්-නි වැනි ජනාවාස ගණනාවක් පැවතියේ ය. ජ්‍යුල්මුන් මැටි බඳුන් මූලික වශයෙන් මෝස්තර සහ ස්වරූපය අතින් රුසියානු වෙරළාසන්න පළාත, මොංගෝලියාව, මැංචූරියාවේ අමුර් සහ සුන්ගරි ගංගා ද්‍රෝණි සහ ජපානයේ ජෝමොන් සංස්කෘතියට සමානත්වයක් දක්වයි.
ජ්‍යුල්මුන්හි ජනයා දඩයම් කිරීම, රැස් කිරීම, සත්ත්වාහාර සපයා ගැනීම සහ කුඩා පරිමාණයේ වල් පැළෑටි වගා කිරීම වැනි ආර්ථික කටයුතුවල නියැළී ඇත. ජ්‍යුල්මුන් යුගයේ දී ආසියානු මහාද්වීපයේ සිට කොරියානු අර්ධද්වීපය වෙත මිලට් සහ වී වගාවන් හඳුන්වා දීම ද සිදු විය.
මුමුන් කුඹල් යුගය
කෘෂිකාර්මික සමාජ සහ පැරණිතම සමාජ-දේශපාලන සංකීර්ණභාවයන් මුමුන් කුඹල් යුගය (ක්‍රි.පූ‍. 1500–300 පමණ) තුළ දී ඉස්මතු විය. දකුණුදිග කොරියාවේ ජනයා විසින් බෝග රාශියක් සමග වියළි-බිම් සහ කුඹුරු වගා කෘෂිකාර්මික ක්‍රම අනුගමනය කිරී‍ම මුල්කාලීන මුමුන් යුගයේ දී (ක්‍රි.පූ. 1500–850) සිදු විය. ප්‍රධානීන් විසින් මෙහෙයවන ලද පළමු සමාජයන් මධ්‍ය මුමුන් (ක්‍රි.පූ. 850–550) යුගයේදීත්, පළමු අලංකාර වංශවත් භූමදාන ස්ථාන පසුකාලීන මුමුන් (ක්‍රි.පූ. 550–300) යුගයට අයත් වූයේ යැයි සිතිය හැක. මධ්‍ය මුමුන් යුගයේ දී ලෝකඩ නිෂ්පාදනය ඇරඹුණු අතර, ක්‍රි.පූ. 700න් පසුව මුමුන් උත්සව සහ දේශපාලනික සමාජය තුළ ලෝකඩවලට ඉහළ වටිනාකමක් හිමි විය. පළමු වතාවට ගම්මානවල නැගීම, පුළුල් වීම සහ බිඳ වැටීම සිදුවූයේ මුමුන් තුළ ය. මින් ඇතැම් වැදගත් උදාහරණ ලෙස සොංගුං-නි, දේප්යොං, සහ ඉග්‍යුම්-දොං යන ප්‍රදේශ හඳුනාගත හැක. දිගු-දුර වෙළඳාම, ‍අභ්‍යන්තර අරගල වැඩි වීම සහ ලෝකඩ හා යකඩ කර්මාන්තය හඳුන්වා දීම මුමුන් යුගයේ අවසන් කාලයේ ක්‍රි.පූ. 300 අවට සිදුවූ වැදගත් නැඹුරුතාවන් වේ.
කොරියාවේ ලෝකඩ යුගය ක්‍රි.පූ. 800 ආරම්භයේ උදා වූ අතර, මෙය චීන ඔස්සේ සම්ප්‍රේෂණය වූවකි. ක්‍රි.පූ. 4වන සියවස තෙක්ම ලෝකඩ කර්මාන්තය එතරම් පුළුල්ව ව්‍යාප්තව නොපැවැති අතර, ක්‍රි.පූ. 1වන සියවස වන විට යකඩ මිශ්‍ර ලෝහ කර්මාන්තය දියුණු විය.
යකඩ යුගය
කොරියාවේ පසුකාලීන ලෝකඩ යුගයේ සිට මුල්කාලීන යකඩ යුගය දක්වා වූ සංක්‍රමණ කාල සීමාව ක්‍රි.පූ. 4වන සියවසේ දී ආරම්භ විය. මෙය ගෝජොසොන්හි පසුකාලීන අවධිය, දකුණෙහි ජින් රාජ්‍ය යුගය සහ ක්‍රි.ව. 1 සිට 4වන සියවස් තෙක් දිවුණු ප්‍රාක්-තුන් රාජධානි යුගය තෙක් පැතිර පවතියි.
ක්‍රි.පූ. 300න් පසුව එළඹෙන අවධිය 'මූලඓතිහාසික' යුගයක් ලෙස සැලකිය හැක. මෙකල කොරියානු අර්ධද්වීපයේ සමාජයන් විස්තර වන ඇතැම් ලේඛනගත මූලාශ්‍ර දක්නට ලැබේ. මෙම ඓතිහාසික රාජ්‍ය සංස්ථාවන් සම්ගුක් සගි වැනි පුරාතන ලේඛනවල සඳහන් කොට ඇත.
කොරියාවේ ඓතිහාසික යුගය ඇරඹෙන්නේ ක්‍රි.ව. 4වන සියවසේ පසුකාලයේ සිට 5වන සියවසේ මැද භාගය දක්වා වූ කාලසීමාව තුළ ය. මෙකල බුදු දහම ව්‍යාප්ත වීමත් සමග, කොරියාවේ තුන් රාජධානි විසින් පැරණි කොරියානු බසින්වන පැරණිතම වාර්තා නිර්මාණය කිරීමට චීන ලේඛන ක්‍රමය භාවිතා කොට තිබේ.
පුරාණෝක්තිමය ප්‍රාග්ඉතිහාසය
සම්ගුක් සගි, සම්ගුංන්‍යුසා, පසුකාලීන හන්හි ග්‍රන්ථය ඇතුළු පුරාතන ලේඛනවල කොරියානු ප්‍රාග්ඉතිහාසයේ ඇතැම් අවස්ථා අර්ථකථනයට උත්සාහ දරා ඇත. මින් වඩාත් ප්‍රචලිතම ප්‍රභේදය කොරියානු ජාතියේ සම්භවය විස්තර කෙරෙන මිත්‍යාමය "පළමු අධිරාජයා" වන දංගුන්ගේ පුරාවෘත්තයයි. මැවුම්කාර දේවතාවාගේ දරුවකු ලෙස වැලහින්නකට දාව මිනිස් ස්වරූපයෙන් උපන්නෙකි, ඔහු. දංගුන් විසින් ඔහුගේ පළමු නගරය ඉදිකරන ලදී. විසිවන සිවසේ සැලකිය යුතු ඓතිහාසික විමර්ශන ග්‍රන්ථ සංඛ්‍යාවක් මගින් ඓතිහාසික මූලාශ්‍රවල සඳහන් ගෝජොසොන් (ක්‍රි.පූ. 2333–108), ගිජා ජොසොන් (ක්‍රි.පූ. 1122–194), විමන් ජොසොන් (ක්‍රි.පූ. 194–108) ඇතුළු සෙසු රාජ්‍ය පිළිබඳ අර්ථකථන සිදු කිරීමට උත්සාහ දරා තිබේ.
මාර්තු 2
ප්‍රවර්ගය:මාර්තු ප්‍රවර්ගය:ග්‍රෙගරි දිනදසුනේ දින ප්‍රවර්ගය:අවුරුද්දේ දින
ලලිත් ඇතුලත්මුදලි ඝාතනය
ශ්‍රී ලංකාවේ හිටපු වෙළෙඳ, ජාතික ආරක්ෂක, කෘෂිකර්ම කැබිනට් අමාත්‍ය හා ආරක්ෂක නියෝජ්‍ය අමාත්‍ය ලලිත් ඇතුලත්මුදලි, 1993 අප්‍රේල් 23 වන දින කිරුලපන දී ශ්‍රී ලංකා වේලාවෙන් ප. ව. 8.10 ට (2.10 ප.ව. UTC) ඝාතනය කෙරිණි. . බස්නාහිර පළාත සඳහා 1993 මැයි මාසයේදී පැවැත්වීමට නියමිතව තිබූ පළාත් සභා මැතිවරණයට සති 4 කට පමණ පෙර රැස්වීමක් අමතමින් සිටියදී ඇතුලත්මුදලි මහතා වෙඩි තැබීමකට ලක්ව මාරක තුවාල ලැබීය.
රණසිංහ ප්‍රේමදාස සමග පැවති ආතතිය
ලලිත් ඇතුලත්මුදලි යනු 1977-88 දක්වා පැවති ජනාධිපති ජේ.ආර්. ජයවර්ධනගේ රජයේ අතිශයින් ප්‍රමුඛ හා බලවත් ඇමතිවරයෙක් විය. ඔහු, අග්‍රාමාත්‍යය රණසිංහ ප්‍රේමදාස සහ මහවැලි සංවර්ධන අමාත්‍ය ගාමිණී දිසානායක යන්නන් 1988 දී පැවැති ශ්‍රී ලංකාවේ ජනාධිපතිවරණය සඳහා තරගවැදීමට බොහෝ සෙයින් ඉඩ ඇත්තන් ලෙසින් සැලකුණහ. අවසානයේදී අග්‍රාමාත්‍යය රණසිංහ ප්‍රේමදාස නම් කරනු ලැබිණි. අවසානයේදී අග්‍රාමාත්‍යය රණසිංහ ප්‍රේමදාස නම් කරනු ලැබිණි. ජනාධිපති ප්‍රේමදාසයන්ගේ මැතිවරණ ජයග්‍රහණයට අනතුරුව අග්‍රාමාත්‍යය තනතුර සඳහා ඇතුලත්මුදලි හා දිසානායක මහත්වරුන් අතුරින් එක් අයෙකු තෝරාගනු ලැබෙතැයි අපේක්ෂා කෙරිණි. එනමුදු එම දෙදෙනාම මග හරිමින්, ප්‍රේමදාස මහතා අග්‍රාමාත්‍යය ලෙසින් පත් කලේ ඩී.බී. විජේතුංග මහතාවය. 1989දී, ප්‍රේමදාස මහතා විසින් ඔහුගේ කිට්ටුතම හිතවන්තයෙක් වූ බී. සිරිසේන කුරේ මහතාව එජාපයේ ජාතික සංවිධායක තනතුරට පත්කලේ ලලිත් ඇතුලත්මුදලි මහතා නොසලකාහරිමිනි. මෙලෙසින්ම, රජය හා පක්ෂය තුල වැදගත් තනතුරු මාලාවක් ඇතුලත්මුදලි සහ දිසානායක මහත්වරුන්ට අහිමි කරන ලදි. මෙම ක්‍රියාවන් නිසා පක්ෂයේ ප්‍රේමදාස පාර්ශ්වය හා ඇතුලත්මුදලි පාර්ශ්වය අතර ඉමහත් ආතතියක් ඇති විය. ඇතුලත්මුදලි මහතාගේ කිට්ටු හිතවන්තයෙකුවූ නාට්‍ය රචක ලක්ෂ්මන් පෙරේරා අතුරුදහන් වීමද මෙම භේදය තීව්‍ර කිරීමට හේතු පාදක විය.
දෝෂාභියෝග යෝජනාව
මෙහි ප්‍රතිඵලය වූයේ ඇතුලත්මුදලි පාර්ශ්වය විසින් 1991දී ජනාධිපති ප්‍රේමදාසට එරෙහිව දෝෂාභියෝග යෝජනාවක් ගෙන ඒමයි. නිත්‍යානුකූල නොවන ඉඩම් ගණුදෙනු සහ කැබිනට් මණ්ඩලයේ උපදේශන ලබා නොගැනීම (හා එමනිසා ව්‍යවස්ථාව උල්ලංඝනය කිරීම) ඇතුළු බලය අනිසි ලෙසින් භාවිතා කිරීමෙහි ප්‍රෝක්ත අවස්ථා 24 ක් මෙම යෝජනාවට ඇතුලත් කර තිබුණි. 1991 ඔක්තෝම්බර් මාසයේදී පාර්ලිමේන්තුවේ කථානායක විසින් ප්‍රතික්ෂේප කරන ලද මුත්, මෙම යෝජනාව, ප්‍රේමදාස රජය ඉමහත් අන්තරායයකට හෙලීය. මින් අනතුරුව, ඇතුලත්මුදලි සහ දිසානායක මහතුන් ඔවුන්ගේ අමාත්‍ය තනතුරු වලින් ඉල්ලා අස්වූහ. ඔවුන් සහ ඔවුන්ගේ මිත්‍ර පාක්ෂිකයන් පක්ෂයෙන් නෙරපා දැමිණි.
ප්‍රජාතන්ත්‍රවාදී එක්සත් ජාතික පෙරමුණ පිහිටුවීම
1991 නොවැම්බර් 28 දිනදී ඔවුහූ ප්‍රජාතන්ත්‍රවාදී එක්සත් ජාතික පෙරමුණ (ප්‍රඑජාපෙ) නමින් වෙන්වූ දේශපාලන පක්ෂයක් පිහිටුවා ගත්හ. ඇතුලත්මුදලි මහතා එහි පක්ෂ නායකයා ලෙසින් තෝරා පත් කර ගැණිනි. 1991-92 අතරතුර කාලයේදී සිව් වතාවක්, ඇතුලත්මුදලි මහතා සහ ඔහුගේ ආධාරකරුවන්, ජනාධිපතිවරයාගේ ආධාරකරුවන් හෝ මැරයන් යැයි සැකකෙරෙනවුන් අතින් කායික වශයෙන් ප්‍රහාර වලට ලක් වූහ. මෙම සිද්ධීන් ඇති වූයේ 1991 නොවැම්බර් 2 දින පන්නලදී, 1992 අප්‍රේල් 23දින මඩපාතදී, 1992 අගෝස්තු 7 දින කොටුව දුම්රියපොළ අසලදී, සහ 1992 අගෝස්තු 29 දින දෙහිවලදී යන වශයෙනි. 1993 මාර්තු 16 වනදිනදී, පළාත් සභා හය විසුරුවා හැරිය රජය ප්‍රකාශයට පත් කලේ මැතිවරණ දිනයන් 1993 මැයි 17 දිනට යෙදී ඇති බවයි. තරග කිරීම සඳහා නාම යෝජනා භාර දුන් ඇතුලත්මුදලි මහතා, ප්‍රඑජාපෙ වෙනුවෙන් බස්නාහිර පළාත් සභාවේ ප්‍රධාන අමාත්‍ය තනතුර සඳහා තරග වැදුනි.
ඝාතනය
1993 අප්‍රේල් 23 දින බොරැල්ලේ, අලුත්කඩේ සහ කිරුලපන රෑස්වීම් ගණනාවක් ඇමතීමට ඇතුලත්මුදලි මහතාට නියමිතව තිබුණි. වෙනත් රැස්වීම් දෙකක් ඇමතීම නිම කල ඔහු කිරුලපන වෙත ලඟාවූයේ ප.ව. 8:00 වන විටය. මෙම ස්ථානයේ 1,000 පමණ ජනකායක් රැස්ව සිටියහ. වර්ෂාව පැවැති හෙයින්, ජනයා වේදිකාව කිට්ටුවට පැමිණි අතර, සමහරු එහි යටට පවා පැමිණියහ. හදිසියේම, ඇතුලත්මුදලි මහතා කිට්ටුවට පැමිණි පුද්ගලයෙක් තුවක්කුවක් අමෝරා ඔහුට 3 වතාවක් වෙඩි තැබීය. මෙම අවස්ථාවෙහිදී, තිලක් ශාන්ත නමැති ඇතුලත්මුදලි මහතාගේ කායාරක්ෂකයා විසින් ප්‍රහාරකයා වෙත වෙඩි තබා ඇති අතර ඔහුගේ දකුණු උදරයට තුවාල සිදු කර ඇත. ප්‍රහාරකයාද ආරක්ෂකයාට පෙරළා වෙඩි තබමහින් පලා ගොස් ඇත. ඇතුලත්මුදලි මහතා රෝහල වෙත රැගෙන ගිය අතර සිදුවූ තුවාල නිසාවෙන් ප.ව. 8:50 ට පමණ මිය ගියේය.
අපරාධය සිදුවූ ස්ථානයට පොලීසිය පැමිණ ප්‍රදේශයට මුර වළල්ලක් යෙදීය. කෙසේවුවද පසුව සිදු කෙරුණු සෝදිසි මෙහෙයුම් වලින් ප්‍රතිඵලයක් නොවීය. ඇතුලත්මුදලි මහතාට වෙඩි කැබූ වේදිකාවේ සිට මීටර 200 ක් පමණ ඔබ්බෙහි වූ මරා දැමුණු සිරුරක් පොලීසිය වෙත හමු වූයේ පසුදින (24) උදය වරුවේදී පමණි. මැගසින දෙකක් සමගින් ස්වයංක්‍රීය මිමී9 පිස්තෝලයක් සහ සජීව උණ්ඩ වෙඩිමුර කිහිපයක්, හිස් පතොරම් කොපු, අත් බෝම්බයක්, ජාතික හැඳුනුම් පතක් සහ මුදල් ස්වල්පයක් පොලිසිය විසින් සොයා ගති.
ආශ්‍රිත
ප්‍රවර්ගය:ඝාතනයන් ප්‍රවර්ගය:ලලිත් ඇතුලත්මුදලි ප්‍රවර්ගය:ශ්‍රී ලංකාව
මැදින්
මැදින් යනු චන්ද්‍ර මාසයකි.
ප්‍රවර්ගය:චන්ද්‍ර මාස ප්‍රවර්ගය:මැදින්
බලංගොඩ ආනන්ද මෛත්‍රෙය හිමි
අති පූජ්‍ය බලංගොඩ ආනන්ද මෛත්‍රෙය මහ නා හිමි විසිවන සියවසේ විසූ ථෙරවාද බුදු දහම පිළිබඳ විද්වත් භික්ෂූන් වහන්සේ නමක් විය. උන්වහන්සේ ශ්‍රී ලාංකීය බෞද්ධ භික්ෂූන් වහන්සේලා අතර වඩාත් සම්භාවනාවට පාත්‍ර වූ භික්ෂුවක් ලෙස සැලකෙයි. උන්වහන්සේ භාවනාව තුළින් ඉහළ තලයේ ආධ්‍යාත්මික සංවර්ධනයක් ළගා කරගත් අයෙකි. නිරහංකාර සරල දිවිපෙවතක් අනුගමනය කළ උන්වහන්සේ බුදුදහම ලොව පුරා ප්‍රචලිත කිරීමට අගනා සේවාවක් ඉ‍ටුකරන ලදී. ශ්‍රී ලාංකික බෞද්ධයෝ ආනන්ද මෛත්‍රෙය හිමියන් බෝධිසත්ත්වවරයෙකු ලෙස සලකති.
චරිතාපදානය
ආනන්ද මෛත්‍රෙය හිමිපාණෝ, 1925 ආරම්භ කරන ලද කොළඹ නාලන්දා විද්‍යාලයේ ප්‍රථම ධර්මාචාර්යයන් වහන්සේ වූහ. එම විද්යාලයේ ආදර්ශ පාඨය වන "අපදාන සෝභිනි පඤ්ඤා" යන්න උන්නාවහන්සේ ගේ තේරීමකි. පසුකලෙක විද්‍යොදය විශ්වවිද්‍යාලය බිහි වූ විට උන්වහන්සේ එහි මහායාන බුදු දහම විෂය පිළිබද මහාචාර්යවරයා ලෙස කටයුතු කරන ලදී. 1963 දී විද්‍යොදය විශ්වවිද්‍යාලයේ බෞද්ධ අධ්‍යයන අංශයේ පීඨාධිපති දූරයට පත්වු අතර එතුමා 1966දී එම සරසවියේ උපකුලපති දූරයට ද පත්වූහ.
වසර 1926 ඉන්දියාවේ කේරල ප්‍රාන්තයේ සංචාරය උන්වහන්සේ ගේ ප්‍රථම  විදේශ ධර්ම දුත මෙහෙවර වීය. 1930 දී උන්වහන්සේ ශ්‍රී ධම්මානන්ද පිරිවෙන ආරම්භ කළහ. 1954 ජනවාරි 18 වන දින උන්වහන්සේ සබරගමුව සද්ධම්මවංශ නිකායේ මහානායක ධුරයට පත්වූහ. එම වසරේම බුරුමයේ සයවන ත්‍රිපිටක සංගායනාව පැවැත්වු අතර උන්වහන්සේ එහි මුලසුන දැරූහ. 1969 සැප්තැම්බර් 02 වන දින උන්වහන්සේ සමස්ථ ලංකා අමරපුර සංඝ සභාවේ සභාපති ධූරයට පත්වුහ.
ආනන්ද මෛත්‍රෙය නාහිමියන් පාලි ත්‍රිපිඨකය සිංහලයට නැගීම ආරම්භ කරන ලද්දේ ගෙවුන සියවසේ තෙවන දශකයේ දීය. පස්වන දශකයේ දි රජය විසින් මෙම භාරදුර කාර්යයේ වගකීම බාරගත් අතර උන්වහන්සේ ත්‍රිපිටක සංස්කරණ මණ්ඩලයේ සභාපති දුරයට පත්වුහ. ත්‍රිපිටක සාහිත්‍යයට අමතරව පාලි, සංස්කෘත හා ඉංග්‍රිසි යන භාෂාවන් සදහා ව්‍යාකරණ පොත් කීපයක්ම උන්වහන්සේ සංස්කරණය කළහ.
ආනන්ද මෛත්‍රෙය හිමියන් එතුමන් විසූ යුගයේදී අනගාරික ධර්මපාලතුමා සමඟ එක්ව කරන ලද කාර්යයන් සහ කැපකිරීම් ශ්‍රී ලංකාවේ බුදු දහම නගා සි‍ටුවීමේදී වැදගත්වූ බලවේගයන්ගෙන් එකක් විය. එතුමන් ලෝකයේ විවිධට රටවල් වල බුදු දහම ප්‍රචලිත කිරීම වෙනුවෙන් ධර්ම ප්‍රචාරයේ යෙදෙමින් සංචාරය කළේය. අති පූජ්‍ය බලංගොඩ ආනන්ද මෛත්‍රෙය තෙරණුවෝ එකසිය එක් වසක් ආයු වළඳා 1998 ජූලි 18 වනදා අභාවප්‍රාප්ත වූහ.
අභිධාන සහ උපාධි
1955 දී මියන්මාර (බුරුම) රජය සයවන බෞද්ධ සම්ම්මේලනයේදී බුදු දහම වෙනුවෙන් එතුමන් කළ අද්විතීය සේවාව වෙනුවෙන් ගෞරවය පුද කිරීමක් ලෙස "අග්ග මහා පණ්ඩිත" යන අභිධානය මහානායක හිමියන්ට පිරිනමන ලදී. එමෙන්ම මියන්මාරය එතුමාට එහි ඉහළතම සංඝ අභිධානය වන "අභිධර්ම මාහාරට්ඨගුරු" (ශ්‍රී ලංකාවේදී සංඝරාජ පදවියට සමාන වන) යන්නද පිරිනමන ලදී. ආනන්ද මෛත්‍රෙය තෙරණුවන් ශ්‍රී ලංකා රජය විසින් "ත්‍රිපිටක වාගීශ්වරාචාර්ය ප්‍රවචන විශාරද" ගෞරව උපාධියද ඊට අමතරව විද්‍යෝදය විශ්වවිද්‍යාලයෙන් "සාහිත්‍යසූරී" සහ විද්‍යාලංකාර විශ්වවිද්‍යාලයෙන් "සාහිත්‍ය චක්‍රවර්තී" යන ගෞරව අභිධානයන්ගෙන්ද පිදුම් ලබන ලදී. එසේම භාෂා ගණනාවක විශාරදයෙකු වූ මුන් වහන්සේ "ෂඩ් භාෂා පරමේශ්වර" යන විරුධයෙන් පිදුම් ලැබූ දෙවැනි තෙරණුවන්ද වෙයි.
මහානායක හිමියන්ගේ නිහතමානීත්වය පැහැදිලිව ප්‍රකාශ වූයේ එතුමා කිසිම අයුරක සම්මාන හෝ අභිධාන කෙරෙහි කැමැත්තක් නොදක්වන බව ප්‍රසිද්ධියේ පැවසීමෙනි. එතුමා හුදෙක් ප්‍රදානය කරන්නන් සතු‍ටු කිරීම සඳහා එම සම්මාන පිළිගත්තේය. එතුමන් බුදුරජාණන් වහන්සේ අභිධර්ම පිටකයේ සංයුක්ත නිකායේ ගෞරව සම්මාන, තනතුරු පදවි යනාදියට දැඩි ලෙස ආශා කිරීමේ ඇති නොවැදගත් බව වදාළ අයුරු නිතරම සිහිපත් කරන කරුණක් ලෙස දේශනා කරන ලදී.
රචනා
ආනන්ද මෛත්‍රෙය හිමියන් විසින් සූත්‍ර, විනය, අභිධර්මය සහ පාලි හා සංස්කෘත ව්‍යාකරණ පිළිබඳ ග්‍රන්ථ 50 කට ආසන්න ගණනාවක් රචනා කර තිබේ. උන්වහන්සේ විසින් රචිත පොත් අතර ශාක්‍යමුනීන්ද්‍රවාවදානය හෙවත් බුද්ධ චරිතය පාසැල් පෙළ පොතක් ලෙසද පිළිගෙන ඇත. උන්වහන්සේ හෙළ බසින් මෙන්ම ඉංග්‍රිසි බසින්ද පොත් රචනා කරන ලදී. ආනාපන සති භාවනාව, ඉංග්‍රිසිය සරල මග, භාවනා දීපනිය, සම්බෝධි ප්‍රාර්ථනා, ඉංග්‍රිසි අත් පොත,  දහම් සභාව, සතර පරමාර්ථය , බුද්ධ ධර්මය , විදර්ශනා භාවනාව. කම්මා වාචා සහ උදානය යන ග්‍රන්ථ උන්වනසේ ලේඛන කාර්යයන් සඳහා උදාහරණ වේ. ආනන්ද මෛත්‍රෙය හිමියන්ගේ "ධම්මපදය" යන කෘතිය ජාත්‍යන්තරවද ප්‍රකාශනය කරන ලදී. ( The Dhammapada: The Path of Truth: Softcover, Wisdom Publication ns, ISBN 0-932156-04-5 )
බාහිර සබැඳි
ප්‍රවර්ගය:ශ්‍රී ලංකාවේ බුද්ධාගම ප්‍රවර්ගය:ශ්‍රී ලාංකිකයෝ ප්‍රවර්ගය:ශ්‍රී ලංකාවේ ජාතික වීරයෝ ප්‍රවර්ගය:ශ්‍රී ලාංකික භික්ෂූහූ ප්‍රවර්ගය:1896 උපත් ප්‍රවර්ගය:චරිත කතා ප්‍රවර්ගය:කොළඹ නාලන්දා විද්‍යාලයයීය, පීඨය
ග්‍රැහැම් බ්‍රැඩි
ග්‍රැහැම් ස්ටුවර්ට් බ්‍රැඩි (උපත 20 මැයි 1967) යනු, බ්‍රිතාන්‍ය  කොන්සර්වේටිව් පක්ෂය දේශපාලනඥයෙක් සහ  අල්ට්‍රිනම් සහ සේල් බටහිර සඳහා පාර්ලිමේන්තු මන්ත්‍රීවරයා (පාම) වෙයි. ව්‍යාකරණ පාසල් සඳහා ඩේවිඩ් කැමරන්ගේ විරුද්ධත්වය නිසා 2007 වසරෙහිදී ඉල්ලා අස්වීමට පෙර, කොන්සර්වේටිව් නායකයන් සතරදෙනෙක් යටතේ, ඔහු   යුරෝපය සඳහා පෙර-නිමිති කැබිනට් අමාත්‍යවරයෙක් වශයෙන් සේවය කලේය. 2010 මැයි 26 දිනදී, ශ්‍රීමත් මයිකල් ස්පයිසර් වෙනුවට 1922 කමිටුවෙහි සභාපති වශයෙන් ඔහු පත් විය.
2010 දෙසැම්බර් 1 දිනදී, ඔවුන්ගේ වාර්ෂික පාර්ලිමේන්තු සම්මානයන්හිදී,  ද ස්පෙක්ටේටර් විසින්,  "වසරෙහි පසුපෙළ මන්ත්‍රීවරයා" ලෙසින් බ්‍රැඩි මහතා තෝරා ගන්නා ලදි.
ආශ්‍රිත
ප්‍රවර්ගය:කොන්සර්වේටිව් පක්ෂය (එරා) පාමවරුන් ප්‍රවර්ගය:ඉංග්‍රීසි මැතිවරණ කොට්ඨාශ සඳහා එක්සත් රාජධානියෙහි පාර්ලිමේන්තු මන්ත්‍රීවරු ප්‍රවර්ගය:එරා පාමවරුන් 1997–2001 ප්‍රවර්ගය:එරා පාමවරුන් 2001–05 ප්‍රවර්ගය:එරා පාමවරුන් 2005–10 ප්‍රවර්ගය: ඩරම් විශ්වවිද්‍යාලයේ උපාධිධරයෝ ප්‍රවර්ගය: සල්ෆර්ඩ්, මහා මැන්චෙස්ටර් හී උපත ලද්දෝ ප්‍රවර්ගය:1967 උපත් ප්‍රවර්ගය:ජීවත්වන්නෝ ප්‍රවර්ගය:එරා පාමවරුන් 2010–15 ප්‍රවර්ගය:එරා පාමවරුන් 2015–20 ප්‍රවර්ගය:පිරිමි ලමුන් සඳහා අල්ට්‍රිනම් ව්‍යාකරණ පාසලෙහිදී අධ්‍යාපනය ලද්දෝ
සිංහල දිනදසුන
සිංහල දිනදසුන.
ඩොලර් මිලියන මුල් පිටුව
ඩොලර් මිලියනයේ මුල් පිටුව යනු එංගලන්තයේ විල්ට්ශයර් විශ්වවිද්‍යාලට මුදල් රැස් කිරීමේ අරමුණින් එහි ශිෂ්‍යයෙකු වු ඇලෙක්ස් ටිව්ගේ සංකල්පයක් මත ඔහුගේ විශ්වවිද්‍යාල අධ්‍යාපන කටයුතු වලට අවශ්‍ය මුදල් රැස් කිරීම සඳහා, වසර 2005 දී ඇරඹුනු වෙබ් අඩවියකි. මෙහි මුල් පිටුව පික්සල් 1000*1000 ලෙස පික්සල් මිලියනයකින් සමන්විත විය;එහි ඇති පින්තුර පාදක සබැඳි පික්සල 10*10 බැගින් වන කොටසක් ඩොලර් එක බැගින් අලෙවි කරන ලදී. මෙම කුඩා කොටස් මිලදී ගත් අයට තමන්ට අදාල කොටසෙහි පින්තුරයක්, එම පින්තුරයට අදාල සබැඳියක් සහ පින්තුරය උඩට මූසිකය ගෙනාවිට පාඨයක් ප්‍රදර්ශනය කිරීමට හැකියාව ලැබිනි. මෙම වෙබ් පිටුවේ මූලික අරමුණ වූයේ සියලු පික්සල විකිනීම මගින් ඩොලර් මිලියනයක් සොයා ගැනීමයි. වොල් ස්ට්‍රීට් සගරාවට අනුව මෙම වෙබ් පිටුව අනිත් පික්සල විකුණන වෙබ් අඩවි වලටත් මූලික ආදර්ශයක් විය.
වසර 2006 අගොස්තු මස 26 වන දින ඇරඹි මෙම වෙබ් අඩවිය අන්තර්ජාල ප්‍රපංචයක් බවට පත්විය. 2009 දෙසැම්බර් 18ඇලෙක්සා ශ්‍රේණිගත කිරිමට අනුව මෙම වෙබ් අඩවිය 127 වන තැනට වැඩිම වෙබ් තදබදය සහිත වෙබ් අඩවිය බවට පත් විය, එම තදබදය මිනුම් වලට අනුව 35,983 විය. 2006 ජන්වාරි 1 වනදා මෙම වෙබ් අඩවියේ අවසන් පික්සල 1000 ඊබේ හි දී වෙන්දේසි කෙරිනි.ජනවාරි මස 11 වනදා අවසන් වුනු මෙම වෙන්දේසියේ ජයග්‍රාහී ලන්සුව ඩොලර් 38,100ක් වූ අතර එම නිසා වෙබ් අඩවියේ අවසාන දළ ආදායම ඩොලර් 1,037,100ක් බවට පත් විය. මේ නිසා මෙම වෙබ් අඩවිය "Cool Tech Gadgets, Games, Robots, and the Digital World" පොතෙහිත් විෂය  මාතෘකාවක් විය.
මෙම 2006 වෙන්දේසිය අතරතුර, මෙම වෙබ් අඩවිය ව්‍යාප්ත ප්‍රතිශෝධන සේවා අන්තර්ජාල පහර දීම් සහ කප්පම් ඉල්ලීම් ආදී විවිධ අන්තර්ජාල පහරදීම් වලට ලක් වීම හේතුවෙන් ආරක්ෂිත පද්ධතියේ නවීකරණයන්ට හා අලුත්වැඩියා කටයුතු අවසන් වන තුරු සතියක පමණ කාලයක් වෙබ් අඩවියට පිවිසීමට නොහැකි විය.අවසානයේ ෆෙඩරල් සමීක්ෂණ කාර්යාලය විසින් මෙම අන්ත්ජාල පහරදීම් පිලිබදව සමීක්ෂණයක්ද පැවැත්විය.
සංවර්ධනය
එංගලන්තයේ විල්ට්ශයර් විශ්වවිද්‍යාලයේහි ශිෂ්‍යයෙකුවු අලෙක්ස් ටිව් මෙම වෙබ් අඩවිය ආරම්භ කරන්නේ 2005 අගොස්තු මාසයේ ඔහුට වයස අවුරුදු 21 දීය. ඔහු නොටින්හැම් විශ්වවිද්‍යාලයේහි  ව්‍යාපාර කලමනාකරණ උපාධියක් හැදෑරීමට සිටි අතර වසරක කාලයක ශිෂ්‍ය ණය ලබාගැනීම පිළිබඳව ඔහු කල්පනා කරේය. මුදල් රැස් කර ගැනීමේ අදහස ඇතිව ඔහු මෙම වෙබ් අඩවිය ආරම්භ කරේය. ඔහු මෙම වෙබ් අඩවියේ විකිනිමේ කටයුතු සදහා එක්සත් රාජධානි පවුම් වෙනුවට ඇමරිකන් ඩොලර් යොදා ගැනීමට ප්‍රධානම හේතුව වුයේ එක්සත් රාජධානියට වඩා එක්සත් ජනපදයේ අන්තර්ජාල භාවිතය වැඩිවීම හා එම නිසාම පික්සල එක්සත් ජනපද ව්‍යවහාර මුදල් වලින් අලෙවි කලොත් මෙම සංකල්පය මිනිසුන්ට වඩාත් සමීප විය හැකි බවට ටිව් විශ්වාස කලේය. 2005 දී පවුමේ අගය, ඩොලර් අගයට වඩා ශක්තිමත් විය. £1 ආසන්න අගයට $1.80 පමණ වූ අතර. එම පික්සල එකක් සදහා වන පිරිවැය බොහෝ විභව ගැනුම්කරුවන් සදහා අධික මිලක් විය. මෙම වෙබ් අඩවියේ ලියාපදිංචි හා ඩොමේන් නාමය සදහා ඔහුට €50ක මුදලක් වැයවිය.මෙම වෙබ් අඩවිය 2005 අගෝස්තු 26 වන දින සිට ක්‍රියාත්මක විය.
මෙම වෙබ් මුල් පිටුවේ වෙබ් බැනරයක් මගින් වෙබ් පිටුවේ නම සහ විකුණන ලද පික්සල ප්‍රමාණය ප්‍රදර්ශනය කෙරිනි.මෙහි යාන්ත්‍රණ බාරයෙහි ප්‍රමුඛ වෙබ් අඩවි වලට අදාල කුඩා ලින්ක්ස් 9ක් ද අන්තර්ගත වූ අතර පික්සල 1000,000 ක හිස් වර්ග කොටුවක්, 100 පික්සල කොටස් 10,000 කට බෙදන ලදී. ටිව් ඔහුගේ පාරිබොගිකයන්ට මෙම වෙබ් අඩවිය අවම වශයෙන් වසර පහක්වත් එනම් 26 අගොස්තු 2010 වනතෙක් සක්‍රීයව තබන බව පොරොන්දු විය. '''
පික්සල අලෙවිය
එක පික්සලයක් පමණක් ගත් විට එය ඉතා කුඩා ප්‍රමාණයක් නිසා මෙහි පික්සල විකිනීම සිදු වූවේ පික්සල10 × 10 බැගින් වූ පික්සල 100 කොටස් වශයෙනි.; එමනිසා අවම මුදල $100ක් විය. මෙහි ප්‍රථම පික්සල් මිලදී ගැනීම වෙබ් අඩවිය මෙහෙයුම් කටයුතු ආරම්භ කර දින 3කට පසු, අන්තර්ජාල සින්දු වෙබ් අඩවියක් පවත්වා ගෙන යන ඔහුගේ යාලුවෙකු විසින්  මිලදී ගන්නා ලදී.එහිදී ඔහු  පික්සල 400 ක,  20 × 20 කොටසක් මිලදී ගන්නා ලදී. මෙම වෙබ් අඩවිය පළමුව අලෙවි කරන කටයුතු කරනු ලැබුවේ කටින් කට ප්‍රචාරය තුලින් පමණි. ; කෙසේ වෙතත්, වෙබ් අඩවිය $1000ක ආදායමක් වාර්තාකල පසු බී.බී.සී මාධ්‍යය හරහා පුවත් පත් නිවේදනයක් නිකුත් කරන ලදී.. තාක්ෂණික පුවත් විකාශය කරන ද රෙජිස්ටර් වෙබ් අඩවියේද මෙම වෙබ් අඩවිය ගැන විශේෂාංග ලිපි 2 ක් පමණ සැප්තැම්බර් මාසයේදී පලවිය.. එම මාසයේ අවසානයේදී වෙබ් අඩවියේ ආදායම $250,000 පසුකල අතර  ඇලෙක්සා අන්තර්ජාලයේ  "Movers and Shakers" ලයිස්තුවට අනුව බ්‍රිට්නි ස්පියර්  සහ photo istrict News  වෙබ් අඩවි  පසු 3 වන ස්ථානයට පත් විය. ඔක්තෝබර් 6 වෙනිදා වන විට මෙම වෙබ් අඩවියට අනන්‍ය ආගන්තුකයන් 65000ක් පැමිණි අතර එම ප්‍රමාණය දින 11 කට පසු 100000ක් දක්වා වැඩි විය.ඔක්තෝබර් 26, එනම් ඩොලර් මිලියන මුල් පිටුව ආරම්භ කර මාස 2 කට පසු, පික්සල 500,900 වඩා වැඩි ප්‍රමාණයක් ගනුදෙනුකරුවන් 1400 අතර අලෙවි කරන ලදී. ටිව් වාර්තා කරන අන්දමට, නව වසර සන්ධ්‍යාවේ දී සෑම පැයකටම අනන්‍ය ආගන්තුකයන් 25,000 පැමිණි අතර Alexa ශ්‍රේණි ගත කිරීම් වලට අනුව  127 වන ස්ථානයේ පසු විය. එමෙන්ම, පික්සල 1,000,000 යෙන් 999,000ක්ම අලෙවි කර තිබුනි. 2006 ජනවාරි 1 දින, අවසාන පික්සල 1000 සදහා අධික ඉල්ලුමක් ඇති නිසා දෙවන වරටත් Million Dollar Homepage එකක් දියත් කිරීම මගින් මෙතෙක් පවත්වාගෙන ආ million-pixel සංකල්පයේ සම්පුර්ණ බව හා සීමා කරන ලද නෛසර්ගික තත්වය අහිමි කර ගැනීමට වඩා සාධාරණ හා තාර්කික පදනම වන්නේ  eBay හි  පික්සල වෙන්දේසියක් පැවැත්වීම බව ටිව් නිවේදනය කළේය. වෙන්දේසිය දින 10කින් අවසන් වූ අතර නීත්‍යානුකූල ලන්සු 99 ලැබුණි. ජයග්‍රාහී ලන්සුව වන $38,100, තබන ලද්දේ පථ්‍ය ආහාර හා සම්බන්ධ මාර්ග ගත අලෙවි සැලක් පවත්වාගෙන යන  MillionDollarWeightLoss.com, වේ. මාධ්‍ය වල අවධානය ලැබුණු නිසා අවසාන ලන්සුව ඉහළ අගයක් ගනු ඇතැයි තමා අපේක්ෂා කල බව ටිව් ප්‍රකාශ කළේය. මාස පහක් තුල ඩොලර් මිලියන මුල් පිටුව $1,037,100 ක් gross ආදායමක් උපයන ලදී. සියලු පිරිවැය, බදු සහ The Prince's Trust යන තරුණයන්ගේ පුණ්‍යායතනයට කල පරිත්‍යාග වලින් පසු, ටිව් ඔහුගේ Tew expected his net ආදායම ලෙස $650,000–$700,000 අතර මුදලක් අපේක්ෂා කළේය.
පික්සල ගැණුම්කරුවන් ලෙස අයත් වන්නේBonanza Gift Shop, Panda Software, the producers of Wal-Mart: The High Cost of Low Price, British Schools Karting Championship, Book of Cool, Orange, The Times, Cheapflights.com, Schiffer Publishing, Rhapsody, Tenacious D, GoldenPalace.com, 888.com and other online casinos, Independiente Records, Yahoo!, small privately owned businesses, and companies offering get-rich-quick schemes, online dating services, personal loans, free samples, website designs and holidays.
මාධ්‍ය අවධානය
සැප්තැම්බර් මාසයේ පැවති මාධ්‍ය සාකච්ඡාවෙන් පසු ප්‍රථම වතාවට ඩොලර් මිලියන මුල් පිටුව වෙත වැඩි ආකර්ශනයක් හා අවධානයක් ලැබුණු අතර BBC Online, The Register, The Daily Telegraph, and PC Pro. යන කලාප වල විශේෂාංග ලිපි පලවිය. ඒ වගේම වෙබ් අඩවිය පිළිබඳ සාකච්ඡා කිරීම සදහා ටිව් උදෑසන රූපවාහිනී වැඩසටහන්breakfast television programmes Sky News Sunrise and BBC Breakfast to discuss the website. වලට ඉදිරිපත් විය.
නොවැම්බර් වන විට වෙබ් අඩවිය ලෝකය පුරා ප්‍රසිද්ධ වූ අතර,ජර්මනියේ Financial Times Deutschland නවසීලන්තයේ TVNZ, ලතින් ඇමරිකාවේTerra Networks the China Daily, විශේෂයෙන්ම ඇමරිකාවේ Adweek, Florida Today, සහ Wall Street Journal වැනි මාධ්‍ය වෙතින් ලෝකයේ අවධානය ලබා ගැනීමට හැකි විය.
මෙම සංකල්පය විස්තර කරන්නන් පවසන්නේ, සරල සහ සුපිරි", "දක්ශ", "උපාය ශූර", සහ "අසහාය වේදිකාවක් [වෙලද දැන්වීම් සදහා]එමෙන්ම එය විනොද ජනකයි". ව්‍යවසායකත්ව නව්‍යකරණය ආයතනය නොටින්හෙම් විශ්වවිද්‍යාලයේ අධ්‍යක්‍ෂ මහාචාර්ය මාර්ටින් බින්ක්ස්,පවසන ආකාරයට,"එහි සරල බව මත එය අති විශිෂ්ඨය;... වෙලද ප්‍රචාරකවරු මෙයට ඇදී ඒමට හේතුව මෙහි නවතාවයයි...;මෙම වෙබ් අඩවිය ආශ්චර්යයක් බවට පත් වී ඇත" පොපියුලර් ම්කෑනික් පවසන ආකාරයට , "මෙහි කිසිම අන්තර්ගතයක් නැත.ලස්සන ග්‍රැෆික්ස්ද නැත, පැමිනෙන අය ආකර්ශනය අරන වීඩියොස්ද නැත.වෙලද දැන්වීම් පමනක් ඇති රූපවාහිනී චැනලයක් ගැන සිතන්න, දැන්වීම් පමනක් ඇති පත්තරයක්. ඩොලර් මිලියනයේ මුල් පිටුව යනු එයයි.මෙය වයිරල් මාකටින් සදහා පුදුම සහගත උදාහරනයකි.". වොශින්ටන් පොස්ට්හි ඩොන් ඔල්ඩෙන්බර්ග් මේ පිලිබද නරක ආකල්පයකින් සිටි කිහිප දෙනා අතරින් එක් අයෙක් වූ අතර ඔහුට අනුව මෙය ,"ලාබ ,මනස විකාර කරන ලාබ උපදවන විරූපයකි, වෙලද ප්‍රචාරණයට නිසරුබිමකි." තවදුරටත්, "බැලීමට අප්‍රසන්න දැන්වීම් කොච්චියකි ". එය හරියට ඔබ ජීව්ත කාලයටම ලබාගන්නා පොප් අප් ඇඩ් සියල්ල එකවර බැලීමක් වැනිය.එය අන්තර්ජාලයේ ඇති බැලූ පසු නෑමට සිතෙන තරමේ කුනු ගොඩකි"
අවසාන පික්සල් වෙන්දේසියත් සමග, "රිච්මන්ඩ් ඇන්ඩ් රේ" මගින් ටිව්ව සම්මුඛ පරීක්ෂණයකට ලක්කරේය එපමනක් නොව, ඔහුට බීබීසී පුවත් සගරාවේද අවස්ථාවක් ලැබුනි. ද වොල් ස්ට්‍රීට් සගරාව ඩොලර් මිලියන මුල් පිටුව ගැන හා එහි අන්තර්ජාල සමාජයට ඇති බලපෑම ගැන ලියන ලදී. "ටිව් මහතා අන්තර්ජාල සමාජය තුල ඉතාමත් කීර්තිමත් පුද්ගලයෙක් බවට පත්ව ඇත...නිර්මානශීලී සාරය...අන්තර්ජාල ව්‍යවසායකත්වය තුල මෙය නව ච්ත්‍රයක් ඇදීමකි"
ටිව් ඔහු මුදල් එකතු කල ව‍යාපාර උපාධිය එක් වාරයකට පසු අත ඇර දැම්මේය.2008 දී ඔහු විසින් පොප්ජෑම්, ලෙස අන්තර්ජාල සමූහන හා සමාජ ජාල ව‍යාපාරයක් ඇරඹීය
DDoS ආක්‍රමණ
2007 ජනවාරි 7 වනදා, අවසාන පික්සල 1000හි වෙන්දේසිය අවසන් වීමට දින 3කට පෙර , ටිව්ට "ද ඩාර්ක් ගෘප්" නම් සංවිධානයකින් ඊමේල් පණිවිඩයක් ලැබුන අතර,එහි සදහන් වූවේ ජනවාරි 10 වන දිනට පෙර $5000 ක් නොගෙව්වොත් මෙම වෙබ් අඩවියdistributed denial-of-service attack  ඩීඩොස් ආක්‍රමණයකට ලක්වෙනබවයි. එම තර්ජනය බොරු රැවටීමක් ලෙස සිතා, ඔහු එය නොසලකා හරියේය,නමුත් තව සතියකට පසු ඔහුට දෙවන අනතුරු ඇගවීමද ලැබුනි: "හෙලො ඔබේ වෙබ් අඩවිය අපේ ඩීඩොස් ආක්‍රමණයේ පාලනයේ ඇත එය වැලැක්වීමට $5000 ක් ගෙවන්න". නැවත වරක්, ඔහු එම අනතුරද නොසලකා හරියි,එහි ප්‍රතිපලයක් ලෙස වෙබ් අඩවිය අතිරේක බාධක හා ඊමේල විශාල ප්‍රමාණයක් මගින් උතුරා යයි, එම නිසා වෙබ් අඩවිය හදිසි බිද වැටීමකට ලක් වෙයි. "මම ඔවුන් කිසිවකුට ප්‍රතිචාර දැක්වුවේ නැත්තේ මට ඔවුන්ට සතුට ලබාදීමට අවශය නොවුන අතර මට ඇත්ත වශයෙන්ම ඔවුන්ට කිසිදු මුදලක් ලබා දීමට අවශ්‍ය නොවීය. මගේ වෙබ් අඩවියට සිදුවූ දෙය ත්‍රස්තවාදයකි.ඔබ ඔවුන්ට මුදල් ගෙව්වේනම්, තවත් ප්‍රහාර ඇතිවීමට ඉඩ තිබුනි, " ටිව් පැවසීය.
මෙම වෙබ් අඩවිය ධාරක සර්වරය අලුත් කර වෙනස් කරන තුරු සතියක පමන කාලයක් ක්‍රියා විරහිතව තිබිනි, සහ තදබදය anti-DDoS මෘදුකාංගයක් මගින් අධයනය කරන ලදී. විල්ට්ශෙයා පොලිස්බට කන්ඩායමේ අධි තාක්ශණික අපරධ නිරීක්ශන අංශය හා Federal Bureau of Investigation යන අංශ මෙම නිරීක්ෂණයට කැදවීය;ඔවුන් විශ්වාස කරේ මෙම ප්‍රහාරය රුසියාව මගින් සිදු කල එකක් බවයි.
සමාන වෙබ් අඩවි
අනිකුත් බොහො වෙබ් අඩවිත් වෙළද ප්‍රචාරණය සදහා පික්සල අලවිය සිදු කරයි. ටිව්ට අනුව "එම වෙබ් අඩවි ඒවා ඉතාමත් ඉක්මනට මතුව එයි; දැන් පික්සල් විකුණන වෙබ් අඩවි සිය ගණනක් ඇත.මේ අනුකරණය කරන අය ඔවුන්ම එකිනෙකා සමග තරග වදියි"." එමෙන්ම ඔහු සදහන් කරන ආකාරයට "ඔවුන්ට ඇත්තේ ඉතා කුඩා ඇඩ් ප්‍රමාණයකි, එම නිසා මා සිතන ආකාරයට ඔවුන්ට මෙය එතරම් සාර්තක නැත. අදහසක් උපරිම ආකාරයෙන් ඵල දරන්නේ පළමු වර පමණක් වන අතර එයද රදා පවතින්නේ එම අදහසේ නවතාවය මතය...ඔනෑම අනුකාරක වෙබ් අඩවියකට ඇත්තේ ප්‍රහසන අගයක් පමනි, කෙසේද යත් මගේ වෙබ් අඩවියට ප්‍රහසන අගයක් මෙන්ම වෙළද ප්‍රචාරණයෙන් ලැබුනු ආදායමක් යන 2ම ඇත...එමනිසා මට අනුකරණය කරන අයට කීමට ඇත්තේ මගේ සුබ පැතුම් කියා පමණි"
ව්‍යාපාරික සංස්ථාවන්හි හැසිරීම් රටාවේ මුලික නෛසර්ගික ලක්ෂණ
මුලික නෛසර්ගික ලක්ෂණ පහත සඳහන් අයුරු වේ.
·	ලාභය - ලාභ ලැබීම ව්‍යාපාරයන්හි මුලික පරමාර්ථය  වේ. මහපරිමාණ ව්‍යාපාරික සංස්ථාවන් අවම වශයෙන් දීර්ඝ කාලීනවත් අඩු ලාභයක් වෙනුවට වැඩි ලාභයක් ලැබීමට කැමැත්තක් දක්වයි.
ලාභ ලැබීමේ පරමාර්ථය අත්‍යාවශ්‍යයෙන්ම සමාජයට සුභ සාධනයක් සැලසිම නොවුවත්, ලාභ නොලබන ආයතනයකට වඩා වැඩි සේවක සංඛ්‍යාවකට රැකියා සැපයීම එයින් ඉටුවේ. මෙම ව්‍යාපාරයන් පවත්වාගෙන යාමේ දී ව්‍යාපාරයට වාසිදායක වුවත්, පරිසරයට, සේවකයන්ට හා රාජ්‍යයට හානිකර නොවිය යුතු කරුණු සම්බන්ධයෙන් ගැටළු ඇති විය හැක.
තීරණ ගැනීමේ අයිතිය ජ්‍යෙෂ්ඨ කළමණාකරණය හිමිව ඇති ආයතන වල ජ්‍යෙෂ්ඨ කළමණාකරු සමහර අවස්ථාවලදී ලාභ ලැබීමේ පරමාර්ථ පසෙකලා සිය රැකියාව ආරක්ෂා කරගැනීමේ ක්‍රියා පිළිවෙතක් අනුගමනය කිරීමට පෙළඹේ. ව්‍යාපාරික සංස්ථාවන් සිය ව්‍යාපාරයන් පුළුල් කිරීමට කැමති වුවත්, සමහර අවස්ථාවලදී එසේ කිරීමට යෑමේ දී කොටස් වලට කැඩී ගිය අවස්ථාවද දැකිය හැක.
·	අනාචාර ධර්‍ම - ප්‍රාණියෙක් නොවන බැවින් සංස්ථාවන්ට ආචාර ධර්‍ම හෝ පරහිතකාමී අරමුණු ‍නොමැත. එසේ වුවත් ඒවා පවත්වාගෙන යන්නන් අදාල රාමුව තුල ආචාර ධර්‍මයන්ට නතුවේ.
·	සංවිධානයේ ලාභ රාමුව - ලාභ ලැබීම අරමුණු කරගත් සංවිධානයක අරමුණු ලාභ ලැබීමය. එම ලාභ ලැබීම සඳහා උපකාර වනුයේ ඒවාහි නිෂ්පාදන ක්‍රියාවලින් හා ක්‍රමෝපායන් පිටුපස සිටින සේවකයන්ය. ලාභය සහ ලාභ ලැබීම තීරණය වන්නේ ඔවුන්ගේ නිර්මාණ කෞෂල්‍ය, නව සොයා ගැනීම්, ජවය යොමුවීම සහ කැපවීම මතය.
එසේ වුවත් හොඳම සේවකයන් බඳවා ගැනීමෙන්ම පමණක් සාර්ථකත්වයක් නොලැබේ. එවැනි සමහරෙක් සේවයට පැමිණියත් ප්‍රධානීන්ගේ සහෝදර සේවකයන් සමඟ ගැටළු ඇතිවීම නිසා ඉවත්ව යති. නිසි මානව සම්පත් දායකත්වයෙන් පමණකි ආයතනයක සාර්ථකත්වය රඳා පවතින්නේ. ලාභ ලැබීමේ රාමුවක් තුල සාමුහික ක්‍රියාකාරීත්වය තුලින් සාර්ථකත්වය ලැබීම, මනෝ විද්‍යාව අවබෝධ කර ගැනීමත් සාර්ථක විය හැකි බව ලාභ රාමුවේ  නිර්මාතෘ  ජේමිස් ලියොන් චැන් ෂු ගේ අදහසයි.
ලාභ ලබන නෛසර්ගික ලක්ෂණයෙන් යුතු ආයතනයක සාර්ථකත්වය කෙරෙහි පහත කරුණු 6 බලපායි. 1.	විශාල අරමුණු
2.	ඒකාබද්ධ අනන්‍යතාවය
3.	වෙනසක් ඇති කළ හැකි ක්‍රම වේදයක්
4.	පොදු භාෂාවක්
5.	අනෝන්‍ය සහයෝගය ලබාගත හැකි පරිසරයක් 6.	මුල්‍යමය දැනුම
Jackson County, Oregon
ජැක්සන් පළාත යනු ඇමෙරිකා එක්සත් ජනපදයේ පිහිටි පළාතකි.
විල්ස් කුසලානය 1993
1992-93 විල්ස් කුසලානය එක්දින ජාත්‍යන්තර (එක්දින) ක්‍රිකට් ත්‍රිත්ව තරගාවලියක් වන අතර එහිදී එක්සත් අරාබි එමීර් රාජ්‍යය විසින් පාකිස්තානය, ශ්‍රී ලංකාව සහ සිම්බාබ්වේ යන රටවලට සත්කාරකත්වය ලබා දුන්නේය. පාකිස්තානය සහ ශ්‍රී ලංකාව අවසන් මහා තරගයට පිවිසි අතර පාකිස්තානය ජයග්‍රහණය කළේය. තරඟයට එක්වන ලෙස ඉන්දියාවට ආරාධනා කළ නමුත් 1991-92 තරඟයේ විනිසුරුවන්ට විරෝධය පළ කරමින් එය ප්‍රතික්ෂේප විය.
යොමුව
ප්‍රවර්ගය:ක්‍රිකට් ප්‍රවර්ගය:ක්‍රිකට් - ශ්‍රී ලංකාව
වෙළඳ මධ්‍යස්ථානවල වැදගත්කම
ක්‍රිස්. පේ.ඩී. කොස්ටමාන් ඔහුගේ “ඉන්දු නිම්න ශිෂ්ටාචාරය, එහි මායිම් හා අමතක වී ගිය තැන්, සාකච්ඡා” නම් වූ විග්‍රහයේ දී ප්‍රාථමික ‍හෝ ප්‍රාථමික නොවන අවස්ථා වලදී නොනිමි අමුද්‍රව්‍ය හා අනෙකුත් ද්‍රව්‍ය සොයාගත නොහැකි ලෙස යටි ජල පෝෂික ගංගාධරයන්හි (තැනිතලාවන්), සුඛෝපභෝගී භාණ්ඩ සඳහා  දිගු කාල වෙළඳ බලකායක් අවශ්‍ය වීම ඉන්දු ශිෂ්ටාචාරයන්හි ප්‍රධාන අංගයක් පවතින්නට ඇති බවයි.
ඉන්දු නිම්න ශිෂ්ටාචාරයේ දී ජනප්‍රිය භාණ්ඩ අතර තඹ, රත්‍රන්, රිදී, ටින්, සූර්යකාන්ත පාෂාණ(jasper), අගස්ති, ඕර්ටි ගල්, තෝරමල්ලි,ඇසුරිටි ගල්, ලාඕසි, මුතු, බෙල්ලො ස්ෂටයිල‍යිට්, දීප්තිමත් නිල් මැණික්, සබන් ගල්, ඇනිටිමනි සහ ඇත්දළ ආදී භාණ්ඩ සැලකිය හැකිය. මෙම ද්‍රව්‍ය අඩංගු ප්‍රදේශ හිමිකර ගැනීම සඳහා සිදුකළ ආක්‍රමණ හා සිවිල් යුද්ධ මෙම ශිෂ්ටාචාරයේ ඉදිරිය තීරණය කරන්නට ඇත.
අවම වශයෙන් එකල අන්තර් කලාප අතර ගමනාගමනය සඳහා පෙළඹවීමක් වුයේය. සිල්වියෝ ඩු‍රාන්ට්ගේ ඉන්දියානු මුතු බෙල්ලෝ අධ්‍යයන(1979) හා ඔවුන්ගේ පෙනුම පුරාවිද්‍යාත්මක වාර්ථාවල දී, ඉරානයේ ටෙපේ සහ්යා සහ ෂාර් අයි සොන්ටා වලදී, එමෙන්ම ඉන්දු නිම්න වලදී, පුරාතන වෙළඳ මාර්ග ඔස්සේ (ප්‍රථමයෙන් ඉන්දියානු වෙරළ තීරය දිගේ සොයාගන්නා ලද එක්තරා ගල් විශේෂයක්). පුරාවෘත්තයේ ප්‍රාථමික වශයෙන් සාකච්ඡා කරනුයේ Xancus pyrum නම් බෙල්ලන් විශේෂ ද, ලොව පුරා නොනැසි පැවති ආකාරය, එකල ඒවා ආහාර බවට පත් කල අයුරු හා එහි ගමනාන්තය සමහර විට ලොව නව තැනකට ගෙන යන්නට ඇත.
මෙම විශේෂිත බෙල්ලාගේ වැදගත්කම Xancus pyrum සතුවු සීමිත භූගෝලීය ව්‍යාප්තියත් (ඔවුන් සතුවන සමාන විශේෂත්වය ඛණිජ සම්පත් වල අනතර්ගතය ලම්ප ලෑලි වැනි බෙල්ලන් අති තියුනුය). මේ සම්බන්ධයෙන් දේශිය වශයෙන් නොනිමි අමුද්‍රව්‍ය මෙම බෙල්ලන් ඇතිවන හොඳින් හඳුනාගන්නා ලද ප්‍රදේශ වල සිට ගෙන ඒමේ දී (Xancus pyrum වෙළඳාම සම්බන්ධයෙන් වූ පරිදිම) සමහර විට මෙම ෂෙල් එවකට වූ සංස්කෘතින් අතර සම්බන්ධයන් පවතින්නට ඇත.
සාතන් ආගම්
thumb|right|පහලට හැරවුනු [[පස් කොන් තරුව බොහෝ විට නියෝජනය කරන්නේ සාතන් ආගමයි.]]
සාතන් ඇදහීම යන්නෙන් එකිනෙකට සම්බන්ධ විවිධ විශ්වාස සහ සමාජයීය සංසිද්ධි ගනනාවක් අදහස් වේ. මේවායේ පොදු ලක්ශන සහ සංකේතාර්ථයන් සහ සාතන්හෝ ඒ හා සමාන දෙයක් ඇදහීම හෝ පිදීම දක්නට ඇත. සාතන් ගැන මුලින්ම සඳහන් වන්නේ හීබෘ බයිබලයේයි. එහිදී සාතන් දේවදූතයෙකුවන අතර මනුශ්‍යයන්ගේ ඇදහීමට තර්ජනයක් වේ.
විනාඩි
සිංහල පැයකින් 1/24 කි.
සාතන් ආගම්
සාතන් ඇදහීමේ ආගම් ප්‍රධාන වශයෙන් කොටස් දෙකකට වෙන් කර දැක්විය හැකියි. එනම්..
විනාඩි
ආශ්‍රිත
ප්‍රවර්ගය:කාලය මැනීම - සිංහල ක්‍රම
සාතන් ආගම්
ල'වේ
ලෝකයේ වැඩියෙන්ම ජනප්‍රිය සාතන් ආගම වන ල'වේ (LaVey) සාතන් ආගම ආරම්භ කරන ලද්දේ ඇන්ටන් සෑන්ඩර්ස් ල'වේ (Anton Szandor LaVey) විසිනි.
ලුසිෆර් ආගම
ලුසිෆර් ආගම යනු ලුසිෆර් නම් දේවදූතයාගේ ගති ලක්ශන ඇදහීමේ ආගමකි. මෙය සාතන් ඇදහීමේ ආගම සමඟ බොහෝ විට එක්ව යයි. නමුත් ලුසිෆර් යනු සාතන් ගේ ආලෝකමත් (බුද්ධි ප්‍රභාව, Illuminati) ස්වාභාවයයි.
References
ප්‍රවර්ගය:සාතන් පිදීම ප්‍රවර්ගය:සාතන් ආගම්
වඩමාරච්චි උතුර ප්‍රාදේශීය ලේකම් කොට්ඨාසය
වඩමාරච්චි උතුර ප්‍රාදේශීය ලේකම් කොට්ඨාසය යනු, ශ්‍රී ලංකාවේ, උතුරු පළාතේ,   යාපනය දිස්ත්‍රික්කයේ, පිහිටි ප්‍රාදේශීය ලේකම් කොට්ඨාසයකි.
මූලාශ්‍ර
ප්‍රවර්ගය:ශ්‍රී ලංකාවේ ප්‍රාදේශීය ලේකම් කොට්ඨාස ප්‍රවර්ගය:යාපනය දිස්ත්‍රික්කය
ඉසුරු ලිනක්ස්
ඉසුරු ලිනක්ස් (English: ISURU Linux) මෙහෙයුම් පද්ධතිය ශ්‍රී ලංකා අධ්‍යාපන අමාත්‍යංශය මගින් සංවර්ධනය කර ශ්‍රී ලංකීය පාසල් පද්ධතිය සදහා සුදුසු පරිදි මෘදුකාංග ඔබ්බවා සකසා ඇත. ඉසුරු ලිනක්ස්, උබුන්ටු ලිනක්ස් (English: Ubuntu) මෙහෙයුම් පද්ධතිය පාදක කරගෙන නිමවා ඇත. එහෙයින් මෙය "මෙහෙයුම් පද්ධතිය හා යෙදුම් මෘදුකාංග එකතුව" වශයෙන් හැඳින් වේ.
ඉතිහාසය
ඉසුරු ලිනක්ස් මෙහෙයුම් පද්ධතිය ශ්‍රී ලංකා අධ්‍යාපන අමාත්‍යංශය මගින් 2012 ජුනි 30 වන දින ශ්‍රී ලංකීය පාසල් පද්ධතිය සදහා හදුන්වා දෙන ලදී. ඒ සඳහා අධ්‍යාපන අමාත්‍යංශයේ තොරතුරු හා සන්නිවේදන තාක්ෂණ ශාඛාව, ගුරුවරුන් මෙන් ම විවෘත මෘදුකාංග සඳහා ඇලුම් කරන ප්‍රජාවගේ දායකත්වය ලබා ගැණිනි.
මුල්වරට ISURU Linux 12.04 සංස්කරණය නිකුත් කරනු ලැබූ අතර දෙවන සංස්කරණය වුයේ ISURU Linux 14.04 සංසකරණයයි. මෙම ප්‍රධාන සංස්කරණය තුලින් ලබා ගත් අත්දැකීම් පාදක කර ගනිමින් 2016 අප්‍රේල් 30 වන දින ISURU Linux 16.04 "වෙනසකට" ("For a Difference") ලෙස නව සංස්කරණයක් නිකුත් කරණ ලදී.
ශ්‍රී ලංකාවේ අ.පො.ස. උසස් පෙළ හා අ.පො.ස. සාමාන්‍ය පෙළ "තොරතුරු සංනිවේදන තාක්ෂණය" විෂය ඉගැන්වීම සඳහා භාවිතා කරණු ලැබේ.
භාගත කර ගැනීම
මෙම මෙහයෙුම් පද්ධතිය ඉසුරු ලිනක්ස් නිළ වෙබ් අඩඩිය හරහා භාගත කර ගැනීමට හැකිය. එසේ නෙමැති නම් (ISURU Linux 20.04) බාගත කරගැනීමේ මෙම සබැඳිය භාවිතා කල හැකිය.
ස්ථාපිත ආකාර
මෙම මෙහෙයුම් පද්ධතිය පරිගණකය තුල ස්ථාපිත කිරීමට භාවිතා කල හැකි ක්‍රම 3ක් පවතී.
ලෙස ස්ථාපිත කළ හැකි අතර පහත පද්ධති අවශ්‍යතා සැලකිය යුතුය.
පද්ධති අවශ්‍යතා
ඉසුරු ලිනක්ස් 14.04 සඳහා මතු දැක්වෙන අවම පද්ධති අවශ්‍යතා නිර්දේශ කර ඇත.
ඉසුරු ලිනක්ස් 16.04 සඳහා මතු දැක්වෙන අවම පද්ධති අවශ්‍යතා නිර්දේශ කර ඇත.
ඉසුරු ලිනක්ස් නවතම සංස්කරණයන්, උබුන්ටු ලිනක්ස් මෙහෙයුම් පද්ධතිය පාදක කරගෙන නිමවා ඇති බැවින් උබුන්ටු ලිනක්ස් හී අවම පද්ධති අවශ්‍යතා හා සමපාත වේ.